Mađarska je tradicionalna destinacija za studiranje u Evropi i sa kvalitetnim i povoljnim studijama privlači značajan broj međunarodnih studenata svake godine. Neke od najpopularnijih oblasti za studiranje u Mađarskoj su oblasti nauke, inženjerstva i tehnologija, a naročito informacione tehnologije, zatim medicinske nauke, biznis, arhitektura, kao i političke i društvene nauke.\nBogata kultura Mađarske se posebno ističe u umetnosti, literaturi, muzici i nauci, i njen uticaj u ovim oblastima nije zanemarljiv. Mađarska je država članica Evropske unije, Ujedinjenih nacija, Višegrad grupe, kao i većine ostalih velikih organizacija poput NATO-a i Saveta Evrope. Mađarska je takođe i velika turistička destinacija u Evropi, njene priprodne lepote, termalni izvori i sadržajni gradovi je čine veoma popularnom destinacijom.\nObrazovni sistem Mađarske ima viševekovnu tradiciju pružanja vrhunskog obrazovanja, prvi univerzitet osnovan je sredinom 14. veka u Pečuju. Danas se visoko obrazovanje nudi na 65 institucija od kojih je 28 državnih, 11 privatnih i 26 institucija finansiranih od strane crkve, koje nude programe iz svih oblasti, kako na mađarskom jeziku, tako i sve više programa se nudi na engleskom jeziku, ali i na nemačkom, francuskom itd..\nMađarski obrazovni sistem je usklađen sa bolonjskim sistemom koji garantuje kvalitet i visoki standard obarazovanja i studijskih programa.\nStručne studije - Mađarska nudi postsekundarne stručne VET studije koje su namenjene sticanju znanja i usavršavanju veština za karijeru, ove studije traju 2 godine.\nOsnovne studije - Osnovne studije su prvi ciklus visokog obrazovanja i one u Mađarskoj generalno traju 3 do 4 godine i nose 180 do 240 ESPB.\nIntegrisane studije - Za pojedine oblasti studiranja poput medicine, prava, stomatologije, veterine, farmacije i sl. se nude integrisane osnovne i master studije koje traju od 5 do 6 godina i nose od 300 do 360 ESPB.\nMaster studije - Master studije su namenjene specijalizovanju i produbljivanju znanja stečenog na osnovnim studijama. Ovi programi traju od 1 do 2 godine i nose 60 do 120 ESPB.\nDoktorske studije - Doktorske studije traju 4 godine i nose 240 ESPB, struktuirane su tako da prve 2 godine obuhvataju predavanja i ispite, dok su druge 2 godine posvećene istraživanju i pisanju disertacije.\nKurs mađarskog jezika - Niz institucija visokog obrazovanja, kao i škola jezika nude razne opcije za učenje mađarskog jezika, što može biti dobra odluka za one koji žele da studiraju ili rade u mađarskom govornom okruženju.\nAkademska godina u Mađarskoj počinje u septembru i traje do juna, dok je tokom jula i avgusta letnji raspust.\nŠkolska godina je podeljena na 2 semestra i moguće je započeti studije na početku oba semestra, u septembru i u februaru. Septembarski upisni rok je glavni i tada je veća ponuda programa.\nDržavna stipendija - Stipendium Hungaricum je stipendija Vlade Mađarske namenjena međunarodnim studentima svih nivoa studija i ona pokriva školarinu, deo troškova života, osiguranje i deo troškova semštaja.\nBilateralni sporazumi o stipendiranju - Mađarska nudi stipendije međunarodnim studentima na osnovu bilateralnih sporazuma sa državom porekla, koje mogu pokrivati deo studiranja ili pun period studiranja.\nUniverzitetske stipendije - Brojni univerziteti i druge institucije visokog obrazovanja nude studentima razne stipendije koje mogu biti pune ili parcijalne, odnosno mogu pokriti punu školarinu ili troškove života ili delom olakšati studentima ove troškove.\nStudentima koji dolaze iz Evropske unije, Evropske ekonomske zajednice i Švajcarske nije potrebna studentska viza kako i studirali u Mađarskoj duže od 3 meseca. Međutim u obavezi su da registruju svoj boravak najkasnije 15 dana po dolasku u Mađarsku i dobiju boravišnu dozvolu.\nStudenti trećih zemalja koji žele da studiraju duže od 3 meseca moraju imati dugoročnu studentsku vizu D-5 i boravišnu dozvolu koja ima daje pravo da legalno borave u Mađarskoj.\nZa studentsku vizu se aplicira u diplomatskoj misiji Mađarske u zemlji boravka. Procesiranje zahteva traje u proseku oko mesec dana, pa se savetuje da se zahtev podnese najmanje 6 nedelja pre planiranog odlaska na studije. Po dolasku u Mađarsku studenti su u obavezi da registruju svoj boravak i podnesu zahtev za boravišnu dozvolu.\nKvalitetne studije i kvalifikacije - Mađarska nudi dugu tradiciju obrazovanja i brojne obrazovne institucije sa dugom reputacijom, koje pružaju veoma kvalitetne studijske programe i kvalifikacije koje se priznaju širom sveta.\nPovoljne studije - Studijski programi u Mađarskoj spadaju među povoljne kada se uporede sa drugim evropskim destinacijama. Pored toga troškovi života u Mađarskoj su znatno niži nego u drugim studentskim destinacijama u Evropi.\nMogućnost rada tokom studija - Studenti imaju pravo da rade ograničen broj sati tokom studija i na taj način mogu da steknu vredno radno iskustvo i poznanstva koja im mogu značiti za dalju karijeru.\nMogućnost upoznavanje novih ljudi - Kao jedna od tradicionalnih destinacija za studiranje u Evropi, Mađarska privlači studente iz raznih krajeva sveta, što pruža mogućnost za upoznavanje novih ljudi i njihovih kultura.\nKultura i prirodno okruženje - Mađarska je poznata po lepoti svojih gradova, arhitekturi, netaknutim predelima prirode, privlačnim banjama, nacionalnim parkovima koji savršeno mogu upotpuniti period studiranja.\nLokacija - Mađarska ima odličnu lokaciju u centralnoj Evropi i dobru povezanost što omogućava studentima da iskoriste period studiranja u Mađarskoj da obiđu i upoznaju okolne evropske zemlje.


UNS Press centar :: PC info :: Za brži rast Bruto društvenog proizvoda neophodne znatno veće investicije\nNaslovna | PC info | Za brži rast Bruto društvenog proizvoda neophodne znatno veće investicije\nZa brži rast Bruto društvenog proizvoda neophodne znatno veće investicije\n„Zahvajujući svim vrstama podsticaja koje Ministarstvo privrede pruža investitorima, stopa nezaposlenosti je pala sa 26 odsto u 2012. na trenutnih 11,8 odsto. Za 39 investicionih projekata u 2016. i 2017. godini ukupan iznos investicija je 387 miliona evra, a zaposleno je 23.682 lica. Ovi podaci, uz očekivani priliv stranih direktnih investicija od preko dve milijarde evra ukazuju na stabilan trend rasta investicija“, naglasio je Branislav Pejčić, načelnik sektora za investicije Ministarstva privrede na konferenciji za novinare "Investicije-imperativ bržeg privrednog razvoja" u Press centru UNS-a\nBranislav Pejčić: Efekti investicija šest puta veći od iznosa odobrenih podsticaja\nNedeljko Kovačević: Za godinu dana opredeljeno više od 6,3 milijardi dinara za finansiranje 153 projekta u 44 vojvođanske opštine\nMlađen Cicović: Republika Srpska je jedna od najpovoljnijih destinaciija za investitore u regionu. Zbirna stopa doprnosa na platu je svega 33 odsto\nVladimir Sanader: Dosad investitori uložili više od 100 miliona evra, a stopa nezaposlenosti je pala na svega devet odsto.\nVladan Stojanović: Slobodna zona Pirot petu godinu zaredom među najboljima u svetu.\nSvetlana Božinović: „Eko Step Pellet“ je prva velika domaća investicija u Petrovcu na Mlavi, vrednost investicije je oko tri miliona evra.\nVladimir Sanader, Nedeljko Kovačević, Branislav Pejčić, Mlađen Cicović, Vladan Stojanović, Svetlana Božinović i Srba Vidojević\nNa konrefernciji „Investicije imperativ bržeg privrednog razvoja“ u organizaciji ekonomskog portala „PRIVREDNI.RS“, održanoj danasu Pres centru UNS-a u Beogradu, Pejčić je istakao da se dodatni efekti investicija ogledaju i kroz poreze i doprinose na zarade zaposlenih, dohodak građana i porez na dobit. Tako će pomenutih 39 projekata doneti bruto prihod od oko 760,7 miliona evra što je šest puta više od odobrenih sredstava i podsticaja (koji su iznosili oko 120 miliona evra).\nOn je istakao da Ministarstvo u toku realizacije odobrenih projekata obavlja kontrolu i monitoring radi praćenja toka investicija, kako bi se dogovorena sredstva upotrebila u skladu sa ugovorom.\nNaime, princip je da se ta sredstva odobravaju po fazama u skladu sa povećanjem broja zaposlenih, što važi i za domaće i za strane investitore.\nKako je istakao, maksimalni iznos podsticajnih sredstava je 7.000 evra po zaposlenom u nedovoljno razvijenim područijima, za minimum 10 zaposlenih. Jedan od značajnih podsticaja je i dodela građevinskog zemljišta ispod tržišne cene ili bez naknade. Investitori takođe imaju i poreske i carinske olakšice. Tako su za period od 10 godina i ulaganje od minimum 10 miliona evra i 100 zaposlenih, investitori oslobođeni plaćanja poreza na dobit.\nZa opremu koja se ne proizvodi u Srbiji iinvestitori ne plaćaju uvozne dažbine.\n„Samo u poslednjih godinu dana, preko Uprave je opredeljeno više od 6,3 milijardi dinara za finansiranje 153 projekta u 44 vojvođanske opštine“, rekao je Nedeljko Kovačević, direktor Uprave za kapitalna ulaganja AP Vojvodine\nKovačević ističe da je cilj pokrajinske Vlade ravnomeran razvoj svih delova Vojvodine, odnosno i manje razvijenih opština kao što je recimo Titel ili pojedine opštine u Banatu.\nKako je objasnio Kovačević, Uprava je samo u poslednjih godinu dana partner lokalnim samoupravama u izgradnji, rekonstrukciji i sanaciji preko 50 kilometara sabraćajnica, oko 49 kilometara kanalizacione mreže otpadnih voda, 25 kilometara vodovodone mreže...\nSvi ovi infrastrukturni projekti po njegovim rečima moraju biti ispunjeni da bi došli investitori.\nKovačević je naglasio da je pokrajinska Vlada posebnu pažnju posvetila razvoju industrijskih zona u Vojvodini i da je pomogla razvoj zona u nekim opštinama koje ranije nisu privlačile naročitu pažnju investitora. Tako je učestvovala u infrastrukturnom opremanju 14 radnih i industrijskih zona u Pokarajini.\n„Za jedan od najvećih infrastrukturnih projekata, Fruškogorski koridor koji će u dobroj meri finansirati pokrajinska vlada, izrada projektne dokumentacije je pri kraju, a planirano je da radovi počnu iduće godine“, naglasio je Kovačević. On je istakao da je jedan od najvećih kapitalnih projekata i izgradnja auto-puta Novi Sad-Zrenjanin-Borča.\nŠto se tiče visine ulaganja, Uprava je u 2016. godini najviše sredstava opredelila u oblasti zdravstvene i socijalne žaštite – više od 1,1 milijardu dinara.\nMlađen Cicović, šef Predstavništva Republike Srpske u Srbiji je rekao da je Srpska povoljno mesto za investitore i da oni imaju nacionalni status.\nKao prednosti Srpske naveo je geostrateški položaj, prirodna bogatsva, kvalitetnu radnu snagu, nisku cenu električne energije (0,047 evra po kilovat-času). Po ovome poslednjem Republika Srpska je jedna od najpovoljnijih destinacija za investitore u regionu u Evropi.\nPrema njegovim rečima, prosečna neto plata u RS iznosi 427 evra a zbirna stopa doprnosa na platu je svega 33 odsto. Stopa poreza na dohodak iznosi 10 odsto, a neoporezivi deo plate je 102 evra.\nPorez na dobit iznosi 10 odsto, a PDV je 17 odsto. Po svim ovim pokazateljima Republika Srpska je jedna od najpovoljnijih destinaciija za ulaganje u regionu. Za osnivanje firme u Republici srpskoj potrebna su svega tri dana i manje od 100 evra ukupnih troškova.\nDodajmo ovome i pogodnost u vidu Sporazuma o izbegavanju dvostrukog oporezivanja koji je Srpska zaključila sa 39 zemalja sveta.\nCicović je istakao da je Srbija glavni investitor u Republici Srpkoj. Prikazani podaci pokazuju da je reč od blizu polovine svih stranih ulaganja u RS.\nOpširnije informacije namenjene investitorima mogu se naći na portalu www.investsrpska.net.\nVladimir Sanader, gradonačelnik Sremske Mitrovice je rekao da je ovaj grad investitorima ponudio dve potpuno opremljene industrijske zone, što se isplatilo, budući da su dosad investitori već uložili više od 100 miliona evra. To je rezultiralo otvaranjem više od 3.000 novih radnih mesta, pa je stopa nezaposlenosti u gradu svedena na svega devet odsto.\n„Lokalna administracija je po njegovim rečima glavni servis za investitore, i ona je zadužena da pruži brze odgovore na sva pitanja. Iako beleži ovako dobre rezultate, Sremska Mitrovica će nastojiti da rezultati budu još bolji, a investitora sve više“, naglasio je Sanader.\nFokus će biti na dovođenju investitora koji se bave preradom poljoprivrednih proizvoda. Interes grada je da se što više hektara pretvori u voćnjake i povrtnjake. Skoro 300 hektara je namenjeno za podizanje voćnjaka za koje je predviđena i subvencija.\nKao jedan od dobrih primera ulaganja u ovom sektoru Sanader je naveo pokretanje proizvodnje u kompaniji „Mitros“ koja je preuzeta iz stečaja od strane jednog austrijskog investitora.\nPosebne olakšice za investitore predstavlja činjenica da se u ovom gradu na izdavanje građevinske dozvole čega svega tri dana.\nGodina na izmaku ostaće upamćena po završetku dva infrastrukturna projekta na koja se čekalo decenijama – bazena i podvožnjaka. Bazen je značajan za razvoj rekreativnog i školskog sporta, dok je podvožnjak značajan pre svega za bezbednost građana i povezivanje severnog dela grada sa centrom.\nOva dva projekta su 90 odsto finansirana iz gradskog budžeta.\nVladan Stojanović, predstavnik Slobodne zone Pirot je naglasio da je ova zona ne samo vodeća u Srbiji, nego je pet godina zaredom među najboljima u svetu i dobitnik ugledne nagrade „FDI magazina“ (pri „Fajnenšel tajmsu“) za podršku izvozu.\nOn je rekao da u SZ Pirot posluje preko 100 kompanija koje zapošljavaju više od 6.000 radnika.\nMeđu najznačajnijima su: „Tigar tayers“, „D-company“, „Tigar AD“, „Pirotex-Triko“, „Irelly“...\nStojanović je istakao da je 10 hekara infrastrukturno opremljenog zemljišta spremno za investirore, a planirano je proširenje zone na još 450 hektara.\nKada je reč o „braunfild“ investicijama na raspolaganju su objekti „Prvi maj“ Pirot i „Autotransporno“.\nSlobodna zona i grad Pirot daju niz olakšica investitorima u vidu smanenja ili neplaćanja komunalnih taksi, dobijanja saglasnosti na priključenje na komunalnu infrastrukturu i slično.\nU Srbiji postoji veliki prostor za razvoj slobodnih zona, a Stojanović je to podkrepio primerom da se u svetu više od 25 odsto prometa robe i usluga obavlja preko slobodnih zona, a u Srbiji u 10 puta manjem obimu, odnosno svega 2,5 odsto.\nFabrika je otvorena početkom novembra i zapošljava 32 radnika a vrednost investicije je oko tri miliona evra.\nFabrika je, po njenim rečima, značajna i za susedne opštine jer se orjentisala na lokalne dobavljače, pa je značajan posao dobio veliki broj malih preduzeća i domaćinstava koji se bave prodajom i prevozom drva, transportom i izvođačkim radovima u fabrici.\nBožinović je naglasila da je pelet ove fabrike vrhunskog kvalieta, da se tokom njegove proizvodnje primenjuju najviši evropski standard, kao i da se vodi računa o zaštiti životne sredine.\nIako je ova kompanija takoreći tek osnovana, njene ambicije su, po rečima direktorke, da radi na duge staze i da ne juri profit po svaku cenu.\nU planu je i povećanje broja zaposlenih, ali je u tome ograničavajući faktor visoka tehnologija proizvodnje, budući da Fabrika poštuje nasavremenije evropske propise i standarde.\nSrbislav Vidojević: Pčelarstvo zaslužuje veće podsticaje\nSrbislav Vidojević, direktor Timemeda Knjaževac je istakao da je pčelarstvo jedan od najperspektivnijih sektora srpske poljoprivrede.\nZahvaljujući aktivnostima „Timomeda“ povećao se broj pčelara u Timočkoj krajini i udvostručio broj košnica na više od 35.000. Pčelarstvo je postalo značajan izvor prihoda mnogih domaćinstava.\nNa nivou cele Srbije Vidojević procenjuje da postoji oko milion pčelinjih društava, a prosečna godišnja proizvodnja meda procenjuje se na oko 12.000 tona.\nZa potrebe domaćeg tržišta, po njegovim rečima, potrebno je 4.500 do 5.000 tona meda, pa se ostatak - više od 7.000 tona izvozi na tržište Evropske unije, Amerike i Bliskog Istoka.\n„Kada bi pčelari dobili podsticaje slične onima koje dobijaju strani investitori (nekoliko hiljada evra po zaposlenom), proizvodnja meda, kao izuzetno traženog artikla, mogla bi da se poveća na oko 17.000 tona, od čega bi se skoro tri četvrtine izvozile“, poručio je Vidojević.\nRazlog više za povećanje podsticaja za pčelarstvo je činjenica da je ono potpuno orjentisano na domaće dobavljače, u smislu nabavke opreme i repromaterijala, i da se skoro ništa ne uvozi.


Armstrong ostao bez titule sa “Tura ” - Vesti, Ostali sportovi\nHotSport»Ostali sportovi»Vesti»Armstrong ostao bez titule sa “Tura ”\nArmstrong ostao bez titule sa “Tura ”\n| 2012-10-22T13:52:28+00:00\t22. okt 2012. 14:18|0 komentara\nPrvi čovek UCI Pet Mekvejd objavio je odluku na konferenciji za medije u Ženevi, a ona je doneta na osnovu dokaza koje je prikupila Anti-doping agencija SAD o Armstrongovom dopingu tokom cele karijere.\nTUR DE FRANS: Gernet Tomas pobednik 12. etape\nTUR D’ FRANS: Sagan pobedom u drugoj etapi d...\nBICIKLIZAM: Još jedan veliki šampion pao na doping...\nMekvejd je, takođe, objavio da je Armstrongu izrečena doživotna suspenzija i dodao:\n„Lens Armstrong nema više mesto u biciklizmu“.\nVladajuće telo svetskog biciklizma na taj način je samo potvrdio odluke Anti-doping agencije SAD.\n„Došli smo toliko daleko u borbi protiv dopinga da bismo se vraćali u prošlost“, istakao je Mekvejd.\nProšlog meseca, Mekvejd je rekao da UCI nema razloga da uloži žalbu na odluku Anti-doping agencije SAD, ali da će sačekati obrazloženje slučaja pre donošenja konačne odluke.\nArmstronga je Anti-doping agencija SAD suspendovala i izbrisala mu sve rezultate koje je postigao 1998. godine u avgustu, kada je odlučio da se ne bori protiv optužbi koje su iznete protiv njega. Od tada brojni biciklisti su priznali doping, a pošto su sarađivali dobili su daleko blaže kazne u poređenju sa Armstrongovom. Bivši američki biciklista, koji je godinama bio heroj zbog toga što je pobedio rak, a potom bio potpuno dominantan na „Turu“, od tada je ostao bez svih sponzora, u poslednjoj nedelji i bez „Najkija“.\nUprkos optužbama, Armstrong je i dalje isticao da nikada u životu nije pao na doping testu, ali se poslednjih dana mnogo spekuliše da bi uskoro mogao sve da prizna. U slučaju da to učini, biće optužen za krivokletstvo, pošto je više puta pod zakletvom istakao da se nikada nije dopingovao. Svakako, posle odluke UCI, pretrpeće finansijske posledice, a možda i pojedine tužbe.\nTAGOVI: Biciklizam, Lens Armstorng


Dejan Jevtić, direktor AMS osiguranja, Mirko Butulija i Staniša Lazarac\nPred velikim brojem laureata, gostiju i predstavnika medija, predsednik Auto-moto saveza Srbije i Moto saveza Srbije Mirko Butulija, i predsednik Sportskog auto i karting saveza Srbije Staniša Lazarac, obratili su se na početku svečanosti svim prisutnima.\nPosle njih, putem video linka uz gromoglasan aplauz obratio se i Žan Tod, predsednik Svetske automobilske federacije (FIA).\nUgledni Francuz je izrazio zadovoljstvo postignutim rezultatima i koracima na unapređenju svih disciplina auto, moto i karting sporta, uz poseban osvrt na sve značajniju ulogu Srbije u mnogim komisijama Svetske automobilske federacije. Slično je konstatovao i dr Volfgang Srb, predsednik Svetske moto federacija za Evropu, koji je uveličao ovaj događaj.\nPotom su na red došli slavodobitnici i osvajači priznanja u sve tri grane tehničkih sportova i brojnim disciplinama istih, kojima su nagrade uručili Butulija, Lazarac i generalni sekretar Moto saveza Srbije Božidar Mihailović.\nPosebnu pažnju privukli su oni najmlađi, takmičari u kartingu. Na gala večeri je predstavljena i reprezentacija hrabrih i brzih klinca, koji će Srbiju predstavljati na brojnim međunarodnim trkama tokom 2018. godine.


Vesti online / Vesti / Srbija / Stavovi SAD, Rusije i Kine važniji od (ne)priznavanja Kosova\nKosovski ministar spoljnih poslova Bedžet Pacoli saopštio je da je Madagaskar priznao nezavisnost Kosova. I dok se kosovski i srpski šef diplomatije nadmeću u broju zemalja koje su priznale ili poništile podršku nezavisnosti, poznavaoci međunarodne diplomatije ističu - rešavanje problema Kosova zavisi od velikih sila koje ne menjaju svoje stavove, piše N1.\nJučerašnja sednica ministarske konferencije frankofonije u Parizu, kako je naveo ministar spoljnih poslova Ivica Dačić bila je prilika da sa predstavnicima brojnih zemlja razgovara o najznačajnijem spoljnopolitičkom pitanju za Srbiju - Kosovu.\n- Razgovarao sam sa ministrima niza zemalja koje nisu priznale Kosovo i od svih njih sam dobio uveravanja da će ostati pri svom stavu. Razgovarao sam i sa ministrima zemalja koje preispituju svoje stavove u vezi za ranijom odlukom njihovih administracija koje su ranije priznale tzv. Kosovo, ali te informacije ćemo sačuvati za naše potrebe da bismo onemogućili da druga strana radi u kontra smeru - poručio je Dačić.\nSudeći prema objavi Bedžeta Pacolija na Tviteru, Ivica Dačić nije se susreo sa predstavnicima Madagaskara koji su na marginama sastanka kosovskom ministru spoljnih poslova uručili verbalnu notu o priznanju nezavisnosti.\n- Od danas, Kosovo i Madagaskar imaju više od prijateljstva - izjavio je Pacoli.\nPromene stavova manjih zemalja, kako smatra karijerni diplomata Zoran Milivojević, moguće su i ubuduće i to pokazuje da one nemaju jasno definisani stav o Kosovu, već da sprovode politike velikih sila.\n- Tu ne treba očekivati nikakve promene pogotovu kada se radi o ovom zapadnom bloku vodećih zemalja, na čelu sa SAD, i ovim vodećim zemljama Zapadne Evrope. Prema tome, bez promene tih stavova kao i onih sa druge strane, Rusije i Kine, u ovom trenutku, ova priznanja i odustajanja od priznanja imaju jedan kratkoročni politički efekat, ali u svakom slučaju pokazuju da ta priča nije do kraja završena - objašnjava Milivojević.\nIako nije završena, Milivojević ocenjuje da se ubrzava i u tom kontekstu vidi i spekulacije o roku od 18 meseci za završertak biselskog dijaloga, isticanje normalizacije odnosa kao uslova za pristupanje Evrospkoj uniji, kao i veću dinamiku u unutrašnjem dijalogu o tom pitanju.\nSRBIJA Pacoli o Dačiću: Neko ovde laže i izmišlja...


Iskliznula dva putnička vagona sa pruge Beograd - Bar , nema povrijeđenih - Grad Prijepolje\nGrad Prijepolje > Vesti > Vesti > Iskliznula dva putnička vagona sa pruge Beograd – Bar , nema povrijeđenih\nIskliznula dva putnička vagona sa pruge Beograd – Bar , nema povrijeđenih\nDva vagona putničkog voza iskliznula su sa šina danas poslije podne na dionici barske pruge Valjevo-Kosjerić, a tom prilikom niko nije povrijeđen, ali je saobraćaj između Beograda i Bara u prekidu.\nVoz je saobraćao iz Prijepolja za Beograd, a vagoni su iskliznuli iz šina nešto poslije 16 sati između željezničkih stanica Lastra i Valjevski Gradac, saopšteno je iz „Željeznica Srbije“, prenosi Blic.\nPutnici iz tog voza prevezeni su autobusom do Valjeva, odakle će putovanje nastaviti vozom.\nPomoćni voz srpskih željeznica krenuo je ka mjestu iskliznuća dva vagona kako bi oni što prije bili vraćeni na šine i saobraćaj uspostavljen, a očekuje se da će saobraćaj biti normalizovan sjutra u prijepodnevnim satima.\nKomisija za vanredne događaje „Željeznica Srbije“ utvrdiće uzrok ovog iskliznuća, navedeno je u saopštenju.\nBrzi voz koji saobraća iz Bara u pravcu Beograda biće preusmjeren na pomoćni prevozni pravac preko Kraljeva i Lapova i u glavni grad Srbije stići će sa zakašnjenjem od oko dva do tri sata.


Dakle, telefonirali mi ili ne, svakako ćemo morati da platimo 458 dinara, jer smo bili dovoljno naivni i želeli smo da imamo fiksni telefon. Svim domaćinstvima u novu cenu biće uključeno i 150 impulsa, a svi koji u toku meseca ne potroše impulse plaćaće samo pretplatu.\nNa računu za april, koji na naplatu stiže u maju, biće prikazan i novi način obračunavanja ostvarenog saobraćaja po osnovu uključenih 150 impulsa u pretplatu.\nNajnoviji izveštaji o sve siromašnijim građanima Srbije, koji neretko i gladuju, očigledno ne interesuju nikoga u Telekomu.\nI to nije sve, jer i Pošte Srbije žele svoj deo kolača, pa će naplaćivati proviziju. Prilikom plaćanja telefonskog računa u Poštama Srbije, korisnici će morati da plate i proviziju koja za račune do 2.000 dinara iznosi 20 dinara, a za račune iznad te sume provizija je jedan odsto ukupnog iznosa.\nIpak, Telekom pored toga što naplaćuje želi i da pomogne ljudima i zato je uveo novu uslugu za MTS korisnike „mPejment“ koja će omogućiti plaćanje računa za fiksni telefon putem SMS-a sa „DinaCard“ kartice, navodno bez plaćanja provizije. Tako će Pošte Srbije ostati bez dela „svoje“ provizije.\nViše iz ove kategorije « Agencija za borbu protiv korupcije: Prijave zbog više funkcija\tNajbolji „Jovan Aćimac” i „Jokai Mor“: Smotra hora i folklora »


Odmah posle Hrvatske | NDNV\nOdmah posle Hrvatske\nSrbija se prema indeksu održivosti medija u 2003. godini, koji je uradila nevladina organizacija IREX ProMedia, nala…\nSrbija se prema indeksu održivosti medija u 2003. godini, koji je uradila nevladina organizacija IREX ProMedia, nalazi na drugom mestu od ukupno 20 zemalja u tranziciji u kojima ta organizacija prati rad medija. Srbija je u 2003. godini imala prosečnu ocenu 2,52, što je nešto bolje od ocene 2,42, koju je imala 2002. godine i 1,86, koliko je imala 2001. godine. Prva na listi je Hrvatska sa prosečnom ocenom 2,83. Indeks održivosti medija ocenjuje se od jedan do tri, a prosečna ocena dobija se sabiranjem ocena u pet kategorija – sloboda govora, profesionalizam, množina izvora vesti, poslovno rukovođenje i institucije podrške. Predstavnik za odnose sa javnošću delegacije Evropske unije u SCG Aleksandar Đorđević, koji je radio na tom projektu sa IREX-om, izjavio je da je Srbija, kada je sloboda govora u pitanju, u 2003. godini pala sa 2,22 na 1,8 i vratila se na nivo postignut godinu dana nakon pada režima Slobodana Miloševića. “Razlog za to je pre svega akcija ‘Sablja’ i vanredno stanje koje je tada bilo proglašeno. Mediji su tada bili ograničeni na prenošenje stavova izrečenih na brifinzima Vlade Srbije i informacije dobijene od ‘anonimnih izvora’ iz vlade”, rekao je Đorđević. On je dodao da su za nižu ocenu slobode govora zaslužni i Zakon o informisanju u koji su ubačene “restriktivne odredbe”, nedostatak Zakona o dostupnosti informacija, zbog kojeg novinari moraju da se obraćaju neproverenim izvorima infomacija, i kršenje tek usvojenog Zakona o radiodifuziji. Prema njegovim rečima, nivo profesionalizma u novinarstvu zadržao je poziciju iz 2002. godine sa ocenom 2. “Napredak u profesionalizmu iz 2002. godine zaustavljen je zbog tabloidizacije medija”, rekao je on i dodao da je, kada je u pitanju broj izvora informacija koji su dostupni građanima, u 2003. ostvaren značajan napredak – sa ocene 2,57 učinjen je skok na 3,1. Savetnik IREX-a za elektronske medije Dragan Kremer izjavio je da je značajan napredak u Srbiji ostvaren i kada je poslovno rukovođenje medijima u pitanju. Ocena za taj segment u 2003. godini iznosi 2,9, dok je 2002. godine bila 2,43.


Gračanica - Blic Sport\nFudbaleri Crvene zvezde u subotu (20 sati) će u sedmom kolu kolu plej-ofa Superlige Srbije dočekati Voždovac, a pre utakmice će im biti uručen pehar namenjen šampionu države.\nFUDBAL MORA DA POBEDI Iz FSS stigla poruka zbog zabrane Zvezdine utakmice u Gračanici\nGeneralni sekretar Fudbalskog saveza Srbije Jovan Šurbatović izjavio je da je odluka tzv. FS Kosova da ne da saglasnost za gostovanje Crvene zvezde u Gračanici skandalozna jer je politička, a nikako sportska i fudbalska.\nŠAMPION SRBIJE NA KOSOVU Zvezda stiže u Gračanicu\nFudbalski klub Crvena zvezda posetiće Gračanicu 9. maja i odigrati prijateljsku utakmicu sa istoimenim klubom u Sportskom centru "Dragan Džajić", saopštili su crveno-beli.\nEPILOG AKCIJE "DELIJA" Uručena pomoć porodilištu u Gračanici /VIDEO/\n"Delije" i Odeljenje za zdravstvo u opštini Gračanica uručili su pomoć, koja se sastoji od medicinskog matirajala, porodilištu u ovom gradu. Uprava bolnice naglasila je da, iako su njene potrebe daleko veće, ovaj humani gest mnogo znači i u moralnom smislu, jer "nisu sami i zaboravljeni".\nEvo kako je proteklo Zvezdino gostovanje u Gračanici /VIDEO\nSjajna tradicija je nastavljena... I treću godinu u nizu fudbaleri Crvene zvezde gostovali su na Kosovu, gde su odigrali prijateljski meč sa ekipom Gračanicom (crveno-beli slavili sa 4:0).\nCRVENO-BELA FEŠTA Doček, poseta manastiru i utakmica: Gračanica videla Zvezdu i pored problema /FOTO/\nFudbaleri Crvene zvezde treću godinu zaredom gostovali su u Gračanici i sa istoimenim klubom odigrali prijateljsku utakmicu.\nUEFA KAO ADUT Sa Kosova prete Zvezdi: Crveno-beli samo sa dozvolom u Gračanici, ovo je naša teritorija\nFudbalski savez samoproglašene Republike Kosovo pozvao je Crvenu zvezdu da traži dozvolu da odigra prijateljski meč u Gračanici ili će u suprotnom obavestiti UEFA i FIFA o, kako su istakli, "ilegalnim aktivnostima" na Kosmetu.\nZvezda gost Gračanice u okviru akcije "Igrajmo za bebe na Kosovu"\nDelegacija FK Crvene zvezde otputovala je u nedelju uveče za Gračanicu, gde će biti odigran prijateljski susret.\nLep gest Volfsburga: Bundesligaš poklonio dresove deci iz Gračanice\nFudbalski klub Volsfburg iz nemačke Bundeslige poklonio je dresove najmlađim polaznicima fudbalske škole “Gračanica”, saopštila je opština Gračanica na svom sajtu.


DSS - Osnovati fond za rekonstrukciju fasada u Beogradu, suzbiti investitorski urbanizam\nLider Demokratske stranke Srbije Miloš Jovanović pozvao je danas gradske vlasti u da konačno suzbiju investitorski urbanizam i predložio osnivanje fonda za rekonstrukciju i restauracija svih fasada u Beogradu. Jovanović je novinarima ispred zgrade u Resavskoj 25 u Beogradu rekao da je veoma važno da se značajno povećaju naknade koje investitori plaćaju Direkciji za gradsko građevinsko zemljište i da se 100 odsto tog uvećanja prenese u fond koji će služiti za rekonstrukciju i restauraciju svih fasada u Beogradu.\nOn je rekao da se to mora uraditi što pre, jer su marže građevinskih investitora ogromne - "kakve ne postoje nigde u svetu" i da u džepu investitora ostaju "sumanute cifre".\n"Predlog je da se napravi fond koji će se ponekad finansirati i ad hoc poput ideje da se odustane od gondole koja je na ivici kiča i koja je neisplativa, pored toga što će naruštiti istorijski i vizuelni identitet Kalemegdana, ali i da ima stalno finansiranje tako što će 100 odsto uvećenje naknada investitorima ići u njega", kazao je Jovanović i pozvao gradske vlasti da odustanu od izgradnje gondole koja će povezati Kalemegdan i Ušće.\nZatražio je od gradskih vlasti da suzbiju investitorski urbanizam u Beogradu, jer će investitorski urbanizam "uništiti svo arhitektonsko nasleđe koje je još preostalo Beogradu".\nOn je kazao da će pomno pratiti situaciju u gradu i da će pozvati građane i celokupnu opoziciju kako bi se zaštitili objekti u Resavskoj i Mišarskoj ulici, kao i drugih zgrada koje predstavljaju "stara gradska jezgra" i "svedoče o nekom građanskom životu".\nJovanović je predložio ponovnu izgradnju zgrade Narodne biblioteke Srbije na Kosančićevom vencu, koja je srušena u bombardovanju Beograda 1941. godine i za zgradu Generalštaba srušenu u NATO bombardovanju 1999. godine.\n"Gradske vlasti su krenule dobrim tragom, ali nedosledno. Nemamo problem da pohvalimo ono što se dobro radi. Imate restauracija i rekonstrukcija fasada koje su urađene uz podršku Zavoda za zaštitu spomenika kulture i grada Beograda - mislim na Pop Lukinu, Braće Jugović, Topličin venac... Podržaćemo gradske vlasti u onome što rade dobro, ali to što rade dobro je apsolutno nedosledno ako istovremeno rušimo sve ono što je lepo preostalo", kazao je Jovanović.


Đukanović pozvao na obnovu dijaloga Beograda i Prištine\nPredsjednik Crne Gore Milo Đukanović podržao je obnovu dijaloga Beograda i Prištine u najskorijem roku, i dodao da podržava dalju evropsku integraciju Kosova i Metohije.\nKazao je da je to neophodno da bi se pokazala odgovornost prema regionu i njegovoj evropskoj perspektivi.\nĐukanović je to rekao u razgovoru s diplomatskim predstavnikom Prištine u Podgorici Skenderom Durmišijem, kojeg je primio u oproštajnu posjetu, istakavši i da će Crna Gora nastojati da bude konstruktivan partner, svjesna delikatnosti tog pitanja i njegovog značaja za stabilnost regiona u cijelini.\n- Crna Gora pažljivo prati događaje na Kosovu, sa pozicije prijateljskih odnosa susjeda, ali i sa željom da problemi koji postoje u regionu dobiju što prije epilog u interesu svih - rekao je Đukanović, saopšteno je iz njegovog kabineta.\nOcijenio je da stupanje na snagu Sporazuma o granici, otvaranje Razvojnog centra Crnogoraca na Kosovu, kao i imenovanje počasnog konzula, procesi su koji su učvrstili povjerenje i unapredili saradnju.\nMilo Đukanović Dijalog Beograda i Prištine\nBeograd i Priština hitno da se vrate dijalogu\nDodik na sjednici SPC-a:Dobro da se vodi dijalog svih važnih društvenih činilaca


Cetvrtak , 2019-07-18 | 11:57:21\nNaš radio je Tužilaštvu 25. juna uputio zahtev kojim smo tražili da nam odgovore da li je završena istraga o tom zločinu, da li je protiv osumnjičenog policajca podignuta optužnica i za koje krivično delo, kao i da li je optužnicu potvrdio Viši sud u Užicu.\nTakođe, u slučaju da optužnica još uvek nije podignuta, zahtevali smo odgovor zbog čega to nije urađeno.\nKako u zakonom predviđenom roku nismo dobili odgovor na naš zahtev, radio Sto plus će uputiti žalbu Povereniku za informacije od javnog značaja, a o nepostupanju Višeg tužilaštva u Užicu obavestićemo i Državno veće tužilaca.\nViše tužilaštvo u Užicu predmet ubistva Fahrudina Skarepa zadužilo je u februaru 2018. godine, nakon što je Apelaciono tužilaštvo u Kragujevcu slučaj oduzelo Višem tužilaštvu u Novom Pazaru.\nZahtev upućen Višem javnom tužilaštvu u Užicu\nPoslednje informacije koje je naš radio dobio od Višeg tužilaštva u Užicu su iz aprila prošle godine kada nam je saopšteno da je “policajac pušten da se brani sa slobode i da protiv njega još uvek nije podignuta optužnica, jer istraga nije okončana”.\nNaš radio se istim povodom obratio i Višem sudu u Užicu iz kojeg je na naš zahtev odgovoreno da se pred tim pravosudnim organom “ne vodi krivični postupak protiv okrivljenog Raice Beloice iz Tutina”.\nOdgovor Višeg suda u Užicu\nBeloica je osumnjičen da je u noći između 29. i 30. septembra 2017. godine, dok je bio u akciji sprečavanja šverca, u blizini sela Dolovo kraj Tutina, ubio Skarepa.\nUhapšen višestruki kradljivac\nTutin: Korona virus stopirao medijski konkurs\nMinistar imenovao odbor OŠ Avdo Međedović, SDA-atak na Bošnjake\nNovi Pazar: Bez informacija o epidemiji korona virusa\nNovi Pazar: Na Instagramu otkrili da krše mere zabrane izlaska\nNema novih sumnjivih na korona virus\nZbog kršenja mera nove prijave protiv građana\nNovi Pazar/Tutin: Testirano 21, svi negativni na Covid-19


Sistematske provjere: Duža zadržavanja na granicama sa Slovenijom i Hrvatskom - Muški Portal\nMuški Portal » Puls » Sistematske provjere: Duža zadržavanja na granicama sa Slovenijom i Hrvatskom\nOve sistematske provjere su uvedene u cilju sprečavanja bilo kakvih prijetnji za unutarnju sigurnost i javni red država članica EU, bez obzira na porijeklo ovih prijetnji, što je i bio razlog da se u provjere uključe i građani EU\nDuža zadržavanja na graničnim prijelazima sa Slovenijom i Hrvatskom očekuju se od petka 7. aprila 2017. godine kada počinju sistematske provjere na vanjskim granicama Šengena za sve putnike, prenosi Anadolu Agency (AA).\nZbog usvojenih amandmana na Zakonik o šengenskim granicama, Slovenija uvodi pojačani sistem provjere za sve putnike na svojim graničnim prijelazima.\nUredbom (EU) 2017/458 Evropskog Parlamenta i Savjeta od 15. marta mijenjaju se trenutačno važeći standardi obavljanja kontrola na granicama, a to se posebno odnosi na građane Evropske unije.\nDo sada je bilo dovoljno da pripadnici granične policije obave osnovnu kontrolu ovih putnika brzom i jednostavnom provjerom validnosti putnih dokumenata građana Evropske unije. Međutim, zbog spomenute uredbe, njihova dokumenta će se morati provjeriti u slijedećim bazama podataka: Šengenskom sistemu informacija (SIS), Interpolovoj bazi podataka ukradenih i izgubljenih putnih dokumenata, te državnoj bazi podataka za ukradene, zloupotrebljene, izgubljene i oštećene putne dokumente.\nZbog svega navedenog, procedure granične kontrole će trajati znatno duže, a produžit će se i vrijeme čekanja na prijelaz granice sa Hrvatskom na pojedinim graničnim prijelazima, posebno u periodima velikih saobraćajnih gužvi (državni praznici i turistička sezona).\nDa bi izbjegli eventualne neugodnosti, svim putnicima se savjetuju da, između ostalog, provjere status svojih dokumenata, provjere informacije o stanju na graničnim prijelazima prije polaska na putovanje, izbjegnu putovanje u Hrvatsku tokom vikenda osim ukoliko je rezervisan takav aranžman koji počinje i završava u danima vikenda, saopćeno je iz Bosanskohercegovačkog auto-moto kluba (BiHAMK).\nOve sistematske provjere su uvedene u cilju sprečavanja bilo kakvih prijetnji za unutarnju sigurnost i javni red država članica EU, bez obzira na porijeklo ovih prijetnji, što je i bio razlog da se u provjere uključe i građani EU. Uvođenje sistematskih provjera može se pripisati i fenomenu pojave stranih terorista koji su mahom građani EU. Ova uredba doprinijet će smanjenju spomenutih rizika pri ulasku ili izlasku s teritorije Evropske unije.\nIako će policijski službenici Slovenije angažovati sve svoje infrastrukturne i ljudske resurse u cilju maksimalnog smanjenja posljedica primjene spomenute uredbe, bit će nemoguće u potpunosti izbjeći duža zadržavanja putnika na graničnim prijelazima.


Kosovski parlament bez stabilnog kvoruma - Kosovo Online\n29. Novembar 2020. • 17:48\nSkupština Kosova suočava se sa izazovom izbora novog predsednika. Ako se stranke ne slože oko zajedničkog kandidata skupština će biti raspuštena i održaće se novi izbori, ocenjuju mediji u Prištini.\nSkupština Kosova uspela je da usvoji Zakon o sprečavanju i borbi protiv pandemije još 14.avgusta, pošto su ga podržali i poslanici opozicije. Na dnevnom redu skupštine našao se i Zakon o ekonomskom oporavku, koji je usvojen u načelu nakon šest pokušaja, ali bez rasprave u pojedinostima zbog nedostatka kvoruma.\nI tokom poslednjeg zasedanja u petak mnogi zakoni nisu usvojeni zbog nedostatka kvoruma. Organizacije koje nadgledaju rad skupštine zahtevaju da vladajuća koalicija brzo obezbedi rešenje za deblokadu ove situacije, jer je trenutno realizovano samo 9 odsto od zakonodavne agende.\n„Samo 13 nacrta zakona, od 143 usvojila je skupština, od kojih se 11 odnosi na pitanja finansija, bilo da se radi o međunarodnim ugovorima o zajmu ili stranim investicijama.Većina njih je usvojena tokom juna, kada je izglasana Hotijeva vlada i uz podršku opozicije“, potvrđuje Eugen Cakoli, istraživač Instituta za demokratiju Kosova, za Radio Slobodna Evropa.\nOn procenjuje da je aktuelni saziv najslabiji, kako u pogledu zakonodavstva, tako i u pogledu kvoruma.\nTokom ovog saziva, skupština je održala 36 sednica, od kojih je na 9 bilo različitih interpelacija.\n„Nismo protiv interpelacija, već što skupština ne usvaja nacrte zakona“, rekla Medžide Demoli-Nimani iz organizacije „Fol“.\nOna smatra da najveća odgovornost za nefunkcionisanje skupštine pada na vladajuću koaliciju.\n„Ne želim da amnestiram opoziciju, ali dok ova koalicija uspeva da obezbedi većinu, glavni teret pada na njih. Trenutno je nepoznato i malo je verovatno da će imati potreban broj glasova. Međutim, i opozicioni poslanici imaju svoje zakonske obaveze i moraju biti prisutni na sednicama“, rekla je Demoli-Nimani.\nOrganizacije koje nadgledaju rad skupštine zahtevaju izmenu poslovnika o radu skupštine i da poslanici budu kažnjavani zbog njihove pasivnosti. Eugen Cakoli se poziva na odluke Ustavnog suda, koji prema njemu primoravaju poslanike da glasaju tokom zasedanja.\n„U dva slučaja, Ustavni sud je izričito zatražio da poslanici učestvuju u glasanju i glasaju prema svom uverenju, za, protiv ili budu uzdržani, pošto je učešće na sednici, bez učešća u glasanju, potpuno besmisleno i nije logično “, kaže Cakoli.Medžide Demolli-Nimani takođe traži od poslanika da budu konstruktivniji.\n„Poslanici bi trebali da budu konstruktivniji. Neka glasaju protiv, ali sednice ne bi trebalo da budu neuspešne zbog kvoruma“, rekla je ona. Srpska lista ima svoju poslaničku grupu i zvanično je njenih 10 poslanika podržalo vladajuću koaliciju, zajedno sa grupom 6+ koja oko sebe okuplja poslanike iz drugih manjinskih zajednica.\nVlada Avdulaha Hotija izglasana je 3. juna sa 61 glasom poslanika. U međuvremenu, jedan od poslanika, koji je glasao za, Etem Arifi, predao se vlastima na Kosovu kako bi odsluži zatvorsku kaznu od godinu i tri meseca zbog lažnih subvencija.\nKosovo Skupština Kosova izbor predsednika\nNije usvojena Rezolucija o nestalima u Skupštini, DSK bojkotovao glasanje\nSkupština Kosova nije danas usvojila predlog Rezolucije iz interpelacije premijera Avdulaha Hotija, na zahtev narodne poslanice Sarande Bogujevci, prenosi Koha.\nLjajmi: Kosovo pred ustavnom krizom zbog izbora predsednika\nNacrt zakona o zaštiti vrednosti borbe OVK ponovo bez podrške u parlamentu


SAD proširile spisak sankcija protiv Rusije - Sputnjik Srbija\n16:43 11.06.2018 (osveženo 17:21 11.06.2018) Preuzmite kraći link\nMinistarstvo finansija SAD uvelo je dodatne sankcije za pet pravnih i tri fizička lica iz Rusije, navodi se u saopštenju na sajtu Ministarstva.\nNa spisak su dospeli Oleg Čirkov, Vladimir Kaganski i Aleksandar Tribun. Svi oni su, prema podacima Ministarstva finansija, povezani sa kompanijom „Dajvtehnocentar“.\nNa spisku sankcija nalaze se i kompanije: „Didžital sekjuriti“, „Dajvtehnocentar“ i Naučno-istraživački institut Kvant. Prema tvrdnjama američke strane, ove strukture povezane su sa Federalnom službom bezbednosti Rusije (FSB).\nMinistar finansija SAD Stiven Mnučin izjavio je da pet IT kompanija iz Rusije i tri fizička lica protiv kojih su danas uvedene sankcije, „podrivaju bezbednost Vašingtona i njegovih saveznika“.\n„Sjedinjene Američke Države nastavljaju da preduzimaju napore kako bi se suprotstavile zlonamernim akcijama kompanija koje rade po naređenju Ruske Federacije i njenih oružanih snaga i obaveštajnih agencija, kako bi povećale sajber-mogućnosti Rusije. Preduzeća koja su danas dospela na spisak sankcija doprinela su poboljšanju sajber i podvodnih mogućnosti Rusije kroz njihov rad sa FSB-om i stoga ugrožavaju bezbednost Sjedinjenih Američkih Država i naših saveznika“, izjavio je američki ministar finansija.\nOd 2014. godine EU i SAD su uvele niz sankcija protiv Rusije zbog situacije u Ukrajini. Moskva je više puta izjavljivala da nije strana unutrašnjeg ukrajinskog sukoba i da je kontraproduktivno da se sa njom razgovara na jeziku sankcija.\nAdministracija predsednika Baraka Obame krajem decembra 2016. usvojila je paket antiruskih sankcija zbog navodnog „mešanja u izbore“ i „pritiska na američke diplomate“ koji rade u Rusiji. Američke vlasti nisu dostavljale dokaze o učešću Rusije u hakerskim napadima sa namerom da se utiče na ishod glasanja. Rusija negira ove optužbe, a portparol ruskog predsednika Dmitrij Peskov je istakao da su one „apsolutno neosnovane“.


Najnaprednija zdravstvena ustanova | M novine Sremski informativni portal\nM novine Sremski informativni portal > Aktuelno > Najnaprednija zdravstvena ustanova\nRukovoditi zdravstvenom ustanovom u kojoj je zaposleno preko 400 radnika, a pre svega sa svojim saradnicima odgovoriti na zahteve pacijenata, nije nimalo lak posao. Međutim, ukoliko jedan dom zdravlja ima dobrog menadžera, onda je uspeh zagarantovan. Internacionalna asocijacija zdravstvenih ustanova u Londonu staropazovački Dom zdravlja uvrstila je među najnaprednije zdravstvene ustanova u jugozapadnom delu Evrope, a rukovodioca same ustanove dr Aleksandra Omerovića za najmenadžera za proteklu godinu na području Hrvatske, Bosne i Hercegovine, Makedinije, Crne Gore i Srbije.\nIako je njegova prva ljubav bila književnost, doktor Aleksandar Omerović je nakon Srednje medicinske škole u Zemunu, završio Medicinski fakultet u Beogradu i specijalizirao internu medicinu, dok funkciju direktora uspešno obavlja tri godine i kako kaže dobijeno priznanje mu znači, ali ga i obavezuje.\nTreba istaći da je Dom zdravlja u Staroj Pazovi akreditovan na period od sedam godina, maksimalan broj godina kada je u pitanju akreditacija zdravstvenih ustanova što dovoljno govori o tome kako funkciniše zdravstveni sistem ove ustanove. U prilog tome ide i činjenica da tokom protekle godine Zaštitniku prava pacijenata nije upućena nijedna žalba.


Tukao i pretio pištoljem porodici svoje devojke - VOM\nNaslovnaVestiHronikaTukao i pretio pištoljem porodici svoje devojke\nTukao i pretio pištoljem porodici svoje devojke\nponedeljak, 10. avgusta 2020 : 14:34\nDvadesetpetogodišnji V.A. iz Vranja uhapšen je, jer je tukao i pretio pištoljem članovima porodice svoje devojke, jer su oni navodno branili njihovu ljubav.\nNjemu se kako je saopštila policija stavljaju na teret dva krivična dela, nedozvolјena proizvodnja, držanje, nošenje i promet oružja i eksplozivnih materija i ugrožavanje sigurnosti.\nKako je VOM-u potvrđeno iz više izvora ovaj momak došao je u porodičnu kuću svoje devojke u selu Soderce i pištolјem pretio i fizički napao devojčinog brata i njegovu majku, a potom pretio ostalim članovima njihove porodice, tačnije njenom ocu i baki.\nPo nalogu zamenika tužioca Višeg javnog tužilaštva u Vranju, osumnjičenom je najpre određeno zadržavanje do 48 sati nakon čega je, uz krivičnu prijavu, priveden tužilaštvu. Sudija za prethodni postupak Višeg suda u Vranju odredio mu je pritvor do 30 dana.\nPrethodni tekstSuspendovan komunalni policajac koji je dilovao marihuanu\nSledeći tekstSmanjena vidljivost na putu zbog magle\nČetiri saobraćajne nezgode na području Policijske uprave u Vranju\nPijani vozači u Vranju i Vladičinom Hanu isključeni iz saobraćaja


Direktor Republičkog centra za istraživanje rata, ratnih zločina i traženja nestalih lica Milorad Kojić izjavio je Srni da su na području Krajine 1995. godine počinjeni masovni zločini i etničko čišćenje i da očekuje osuđujuću presudu za generala Atifa Dudakovića i 16 pripadnika i komandanata Petog korpusa takozvane Armije BiH.\nKojić je rekao da će Centar pratiti sudski postupak i ukazivati na zakonske anomalije ukoliko se pojave kao u prethodnim postupcima, među kojima je i onaj Naseru Oriću.\nPrema njegovim riječima, u ovom slučaju desio se strašan zločin i jedina pravedna kazna za Dudakovića bila bi dugotrajni zatvor.\n– Počinjeni su masovni zločini i na tom području se radilo o klasičnom etničkom čišćenju – istakao je Kojić.\nOn je istakao da, uprkos tome što postoji opšte nepovjerenje iz Republike Srpske prema Sudu BiH kada je riječ o ranijim presudama, ima veliko povjerenje prema postupajućem tužiocu, jer je Centar gotovo dvije godine sarađivao sa njim u istrazi tog slučaja.\nPred Sudom BiH sutra počinje suđenje Dudakoviću i još 16 pripadnika i komandanata Petog korpusa takozvane Armije BiH za zločine nad Srbima na području Krajine 1995. godine.\nTužilaštvo BiH ih tereti za ubistvo više od 300 Srba, među kojima najviše civila uglavnom starije životne dobi, kao i vojnika koji su se predali ili bili zarobljeni i na taj način onesposobljeni za borbu, kao i za uništavanje 38 pravoslavnih hramova, crkava i vjerskih objekata.\nOptužnica protiv Dudakovića i još 16 pripadnika i komandanata Petog korpusa takozvane Armije BiH odnosi se na zločine protiv čovječnosti na području opština Bosanski Petrovac, Ključ, Bosanska Krupa, Sanski Most i na ratni zločin protiv civilnog stanovništva na području opština Bihać i Cazin.


Stefan Ćirić Archives - Страница 4 од 5 - Vaterpolo klub Partizan - Sportski Centar Banjica\nZa crno-bele nema vremena za odmor ni za slavlje posle osvojeog Kupa Srbije u Bečeju, u nedelju. Već danas kreću za Hanover, gde u sredu (18.30) igraju protiv ekipe Vaspo 98 Hanover, u okviru petog kola Lige šampiona. Vaspo je…\n.Partizan je u nedelju riznicu trofeja obogatio još jednim nacionalnim Kupom, trećim u nizu, 26. u istoriji. Najmlađi prvi tim u istoriji kluba sa Banjice je na finalnom turniru Kupa Srbije u Bečeju u polufinalu pobedio Crvenu zvezdu (11:5), a…\nNova stanica Partizanove evropske sezone je Atina. U četvrtom kolu Lige šampiona crno-beli će u subotu biti gosti najboljeg grčkog kluba Olimpijakosa, lidera i jedine neporažene ekipe A grupe. Grčki šampion je u Atini iznenađujuće ubedljivo pobedio moskovski Dinamo (17:9),…


Naslovnica NAJNOVIJE U toku asfaltiranje 1,6 kilometara puta prema Klotjevcu\nZvornik – Preduzeće „Zvornik putevi“ počelo je sa postavljanjem asfalta na dionici lokalnog puta od 1.600 metara, koja vodi od Krsta prema Klotjevcu na akumulacionom jezeru Perućac na Drini u opštini Srebrenica, rekao je savjetnik načelnika opštine Nermin Alivuković.\nPrethodno je ta dionica puta uređena i pripremljena za asfaltiranje, a sredstva za izvođenje radova obezbijedilo je Ministarstvo za izbjegla i raseljena lica Federacije BiH.\nAlivuković je rekao novinarima da će nakon asfaltiranja 1,6 kilometara puta prema Klotjevcu ostati još 4,5 kilometara za čije asfaltiranje se pokušavaju obezbijediti sredstva.\nOn je istakao da je zahvaljujući sredstvima federalnog ministarstva u ovoj godini asfaltirano pet kilometara lokalnih puteva u srebreničkoj opštini i da će uskoro biti asfaltiran put dužine 315 metara kroz naselje Kalemci u Mjesnoj zajednici Gostilj.\nAlivuković očekuje da će uskoro početi radovi na rekonstrukciji 10 kilometara regionalnog puta, od Bojne iznad Srebrenice do Zelenog Jadra, za šta je sredstva obezbijedila Vlada Republike Srpske na inicijativu predsjednika Milorada Dodika.\nPreduzeće „Putevi Republike Srpske“ u junu je svojim sredstvima, u okviru redovnog održavanja puteva, rekonstruisalo i novim asfaltom presvuklo jedan kilometar puta od Srebrenice do Bojne.


"Doppelpack" Gaćinovića, pogodio i Jović! - Sportske.net\n"Doppelpack" Gaćinovića, pogodio i Jović!\nSrpski internacionalci raspucani u ubedljivom trijumfu Ajntrahta iz Frankfuta.\nNiko Kovač krenuo po prvo pojačanje, zemljaka!Murinjo spremio džak para za igrača koji je oduševio na Mundijalu!Zvanično - Boateng kod Srbina!Hrvat zablistao na Mundijalu, seli se u Premijer ligu?Jedan pogodak i - Liga šampiona?\nFudbalski klub Ajntraht i njegovi igrači polako se navikavaju na život posle Nika Kovača koji je nakon odlično odrađenog posla avanzovao i preuzeo minhenski Bajern.\nKlub iz Frankfurta danas je odmerio snage sa trećeligašem Venom iz Visbadena u sklopu priprema za novu sezonu.\nTim za koji nastupaju Luka Jović i Mijat Gaćinović slavio je sa ubedljivih 6:2 (1:1), a najzaslužniji za pobedu bili su upravo srpski igrači.\nNovi trener Adi Hiter isprobao je u prvom delu meča formaciju 3-5-2 u kojoj nije bilo mesta za srpske internacionalce, ali su zato već na startu drugog dela ušli u igru i napravili sjajan posao.\nHiter je promenio formaciju, krenuo sa 4-2-3-1 i samo sedam minuta nakon starta drugog poluvremena Luka Jović je doveo Ajntraht u vođstvo.\nNedugo zatim bivši napdač Crvene zvezde šalje loptu tik preko prečke, a protivnička ekipa u 62. minutu stiže do izjednačenja.\nU poslednjih pola časa igre Ajntraht je slomio rivala i postigao još četiri gola, a četvrti i peti bili su delo Mijata Gaćinovića.\nBivši fudbaler Vojvodine pogodio je u 69. i 79. minutu i tako praktično zapečatio sudbinu protivničkog tima, a u isto vreme dokazao da hvata zalet za novu sezonu u Bundesligi.\nOsvajač DFB Pokala iz prethodne sezone prvu prvenstvenu utakmicu igra 25. avgusta protiv Frajburga u gostima. Ajntraht je ujedno osigurao mesto u grupnoj fazi Lige Evrope, a za prvi trofej u novoj sezoni igraće 12. avgusta na "Komercbank Areni" protiv minhenskog Bajerna.


Finansiranje razvojnih projekata u 2021. godini - Svrljig Biz\nPrijem zahteva za velika i srednja pravna lica po osnovu Javnog poziva za dodelu bespovratnih sredstava u okviru Programa podsticanja preduzetništva kroz razvojne projekte u 2021. godini, koji zajednički realizuju Ministarstvo privrede i Fond za razvoj RS, se završava u četvrtak 26. avgusta 2021. godine.\nPrijem zahteva za preduzetnike, mikro i male privredne subjekte i zadruge nastaviće se do utroška raspoloživih sredstava namenjenih za njih.\n• kupovinu, izgradnju, dogradnju, rekonstrukciju, adaptaciju, sanaciju, investiciono održavanje proizvodnog prostora ili poslovnog prostora koji je u sastavu proizvodnog prostora, ili prostora za skladištenje sopstvenih proizvoda, sirovina i repromaterijala. Izuzetno, za privredne subjekte koji se bave informacionom tehnologijom i visokotehnološkim uslugama, sredstva mogu biti upotrebljena za poslovni prostor koji je namenjen za potrebe obavljanja delatnosti;\n• kupovinu novih ili polovnih (ne starije od pet godina) mašina i opreme, uključujući alate, kao i za dostavna vozila za prevoz sopstvenih proizvoda i druga transportna sredstva koja se koriste u procesu proizvodnje;\n• trajna obrtna sredstva, koja mogu da čine najviše 10% ukupnog investicionog ulaganja;\n• nabavku softvera i računarske opreme.


Stiven Burg: Budućnost Kosova je u suštini budućnost Srbije\nBudući status Kosova odrediće u suštini budućnost Srbije, smatra američki profesor i stručnjak za balkanska pitanja, Stiven Burg. u Ekskluzivnom razgovoru za Glas Amerike, profesor Burg je istakao da demokratske snage u Srbiji moraju što pre da se organizuju.\nSrpski političari treba da pristupe problemu Kosova ozbiljno i da budu realni, smatra profesor Univerziteta Brandajs, Stiven Burg. To kažem nadajući se da će pregovori - odnosno kvazi pregovori o Kosovu - postati istinski pregovori. Iz srpske perspektive, o tim pregovorima trebalo bi razmišljati kao o pregovorima o budućnosti Srbije.\nBurg: Srpskim političarima je veoma teško da preskoče tu psihološku barijeru. Čini mi se da običnim ljudima to ne bi bilo tako teško. Oni shvataju da ono, o čemu istinski treba odlučivati, jeste budućnost Srbije, Nezadovoljni su zbog nesposobnosti svojih lidera u definisanju i rešavanju tog problema.\nPo mišljenju profesora Burga, srpska demokratija je veoma nesigurna. Snaga demokratskih stranaka znatno je slabija od radikala i socijalista, koji tvrde da su socijalno-demokratske orijentacije, a u stvari su daleko od toga.\nBurg: O budućnosti demokratije govorim zbog toga što mislim da bi konsekvence po karakter srpskog društva, po njegove odnose sa susedima i sa Evropom, bile katastrofalne kada bi radikali došli na vlast. Ako slušate i čitate šta radikali i socijalisti govore, neke od tih stvari veoma su zastrašujuće.\nBurg, koji se nedavno vratio iz duže posete Beogradu, odbacio je gledište za koje je rekao da je rasprostranjeno u srpskoj prestonici, da to što Sjedinjene Države podstiču ubrzavanje kosovskog procesa, predstavlja deo njihovog plana da radikali dodju na vlast, kao neku vrstu kazne koju Srbi zaslužuju.\nBurg: Budućnost Srbije zavisi od sposobnosti demokratskih političkih stranaka da se organizuju na kompetentan način kako bi pobedile na izborima, kada se budu desili, i, što je još važnije, da se izbore sa problemom Kosova. Demokratske snage u Srbiji podeljene su pre na osnovu ličnih netrpeljivosti nego na osnovu političkih gledišta. Orijentacija prema Zapadu, posebno prema Sjedinjenim Državama, verovatno je najveća suštinska razlika medju demokratskim strankama. Neke medju njima, naročito DSS premijera Koštunice, veoma teško prihvataju evropeizaciju kao novi set pravila ponašanja u politici, a još teže prihvataju bliži odnos sa Sjedinjenim Državama.\nProfesor Burg kaže da se u politici u Srbiji na svim nivoima vode bespoštedne borbe koje odražavaju suštinsku slabost demokratske političke kulture:\nBurg: Postoji veoma slabo osećanje obaveze prema izbornom autoritetu. Izbori su samo faza u tekućim političkim obračunima. Mnogi političari veoma su nezadovoljni što taj sistem ne funkcioniše, ali to ne znači da su spremni da učine šta je potrebno da bi se on popravio. Demokratske stranke moraće da učine nešto za povećanje poverenja birača u kompetentnost i sposobnost vlade na polju poboljšanja životnog standarda, smanjenja nezaposlenosti i, naravno, u vezi sa Kosovom. Problem je u tome što bi se vanredni izbori manje-više poklopili sa rokom za rešavanje statusa Kosova, koji su nametnule Sjedinjene Države.\nProfesor Burg smatra da je američko-srpski dijalog potreban što pre. Medjutim, kaže on, pitanje je ko bi na američkoj strani bio zainteresovan za to, ko bi sa srpske strane bio u stanju da ga vodi i kako da se to ostvari. Burg je veoma oštro kritikovao medije u Srbiji za koje je rekao da uporno izbegavaju da se bave gorućim pitanjima, da podstaknu diskusiju, da javnosti predstave činjenice kako bi razmotrila opcije, mogućnosti i, kako je rekao, neizbežne dogadjaje, šta sve oni znače za zemlju i kako bi se mogli rešiti. Ako bi srpsko rukovodstvo bilo spremno na neki sporazum, moglo bi da iskoristi medije za osiguravanje pristanka javnosti na ustupke.\nBurg: Budućnost Srbije, odnosno buduća dinamika sledećih izbora i sudbina demokratskih stranaka, zavise od toga kako će se postupati sa problemom Kosova, od danas pa nadalje. Srpski pregovarački tim, ako se on tako može nazvati, ne sačinjavaju pravi pregovarači. Oni ne razmišljaju kao pregovarači, niti se ponašaju kao pregovarači. Sve što kažu je pogrešno i sve što čine je kontraproduktivno.\nZvanično gledište dolazi od premijera i od predsednika, rekao je Burg, što znači da bi njih dvojica trebalo da se usaglase, a to treba da bude rezultat razgovora sa Sjedinjenim Državama. Najveća teškoća je u tome, zaključio je on, što premijer Koštunica svoje poimanje nacionalnih vrednosti stavlja iznad nacionalnih interesa zemlje.


eu.me - 17. ekonomska i monetarna unija\nPoglavlje 17. Ekonomska i monetarna unija\nČlanice Evropske unije koje su prihvatile euro kao zajedničku valutu čine Evropsku monetarnu uniju (EMU). Članstvo u EMU podrazumijeva jedinstvenu valutu članica – Euro, jedinstvenu monetarnu politiku koju vodi Evropska centralna banka – ECB, koordinaciju među državama članicama u formiranju ekonomskih politika, koordinaciju fiskalne politike kroz ograničenja javnog duga i budžetskog deficita (tzv. "mastrihtski kriterijumi").\nCrna Gora dijeli ciljeve Ekonomske i monetarne unije i preduzima aktivnosti kako bi uskladila svoju monetarnu i fiskalnu politiku s politikom EU. Postojeći monetarni režim Crne Gora, koja od 2002. koristi euro kao zvanično sredstvo plaćanja ("eurizacija"), predstavlja specifičnost u pregovorima s EU. Kako zakonodavstvo EU ne predviđa posebne kriterijume koje treba ispuniti za članstvo u EMU u slučaju "eurizacije", u saradnji s EK i ECB dogovoriće se mogući modaliteti za ocjenu ispunjenost mastrihtskih kriterijuma. U cilju njihovog ispunjenja do pristupanja EU, zadatak je unaprijediti makroekonomsku stabilnost, stabilnost javnih finansija i pospješiti konkurentnost ekonomije.\nPoglavlje 17 - Radna grupa\nRadna grupa je formirana u decembru 2012. Pregovarač za ovo poglavlje je Nikola Fabris, viceguverner Centralne banke Crne Gore, šefica radne grupe je Milica Kilibarda, savjetnica viceguvernera za finansijsku stabilnost, Centralna banka Crne Gore. Kontakt osoba za radnu grupu je Aleksandar Nikčević iz Kancelarije za evropske integracije.\nRadnu grupu čini 19 članova (16 iz državnih institucija i 3 iz civilnog sektora).\nPoglavlje 17 - Press\nPrimjenom evropskih propisa i standarda u Poglavlju 17 – Ekonomska i monetarna unija, doprinijeće se obezbijeđenju stabilnosti cijena, kao i povećanju konkurentnosti ekonomije, što osigurava održavanje makroekonomske sigurnosti, saopštio je glavni pregovarač sa Evropskom unijom, Aleksandar Drljević. „Kroz uspostavljanje i primjenu evropskih politika i procedura unaprijedićemo ukupni ekonomski ambijent, koji će se odraziti na društveni razvoj i kvalitet života građana. Takođe, pripremićemo crnogorsku ekonomiju da bude ravnopravan akter u sprovo...\nCrna Gora će, ispunjavanjem zahtjeva iz Poglavlja 17, koje je otvoreno u ponedjeljak, dobiti unaprijeđen ambijent i uspostavljene politike i procedure, koje će pozitivno uticati na ukupni ekonomski i društveni razvoj, ocijenio je viceguverner Centralne banke (CBCG), Nikola Fabris. Fabris je kazao da se kroz Poglavlje 17 - Ekonomska i monetarna unija, koje je otvoreno na Međuvladinoj konferenciji u Luksemburgu, crnogorska ekonomija priprema za sprovođenje zajedničke ekonomske politike. ...\nCrna Gora je danas, na Međuvladinoj konferenciji u Luksemburgu, otvorila pregovaračko poglavlje, 17 – Ekonomska i monetarna unija. Zajednički je ocijenjeno da je otvaranje ovog poglavlja, kao i dalji rad u ovoj oblasti od izuzetne važnosti za prilagođavanje principima otvorene tržišne ekonomije koja počiva na slobodnoj konkurenciji, politici jedinstvene valute i postizanju i održavanju cjenovne stabilnosti.\n1. Savjet za stabilizaciju i pridruživanje EU i Crne Gore (Savjet SSP-a) održao je svoj deveti sastanak 25. juna 2018. godine. Sastankom je predsjedavala ministarka vanjskih poslova Bugarske Ekaterina Zaharieva u ime visoke predstavnice EU za vanjsku i bezbjednosnu politiku Federike Mogerini. Gospodin Johanes Han, komesar za evropsku susjedsku politiku i pregovore o proširenju, predstavljao je Evropsku komisiju. Prof. dr. Srđan Darmanović, ministar vanjskih poslova Crne Gore, predvodio je crnogorsku delegaciju. ...\nCrna Gora trebalo bi sjutra da otvori pregovore o poglavlju 17 - Ekonomska i monetarna unija u okviru Međuvladine konferencije o pristupanju Evropskoj uniji (EU), koja će biti održana u Luksemburgu.\nSavjet CBCG implementirao preporuku Evropske komisije\nSavjet Centralne banke Crne Gore utvrdio je na današnjoj sjednici Nacrt izmjena i dopuna Zakona o tekućim i kapitalnim poslovima sa inostranstvom, kojim je implementirana preporuka Evropske komisije iz Izvještaja o analitičkom pregledu usklađenosti zakonodavstva Crne Gore za Poglavlje 17 – Ekonomska i monetarna politika.\n17 - Dokumenti\n17 - Kontakti\n17 - Prezentacije s bilateralnog skrininga\nNajčešće preuzeto - 17\n17. EKONOMSKA I MONETARNA UNIJA (1533)\nIzvještaj sa skrininga - 17. Ekonomska i monetarna unija (1353)\nOdluka o obrazovanju radne grupe - poglavlje 17 (1157)\nOdluka o obrazovanju Radne grupe za pregovaračko poglavlje 17 - Ekonomska i monetarna unija (431)\n26VII2018 Odluka o obrazovanju Radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 17 (324)


Povećati konkurentnost malih i srednjih preduzeća – PRIVREDNI PORTAL\nPovećati konkurentnost malih i srednjih preduzeća\n31/01/2018 /0 Comments/in Featured, Lokalne vijesti /by admin\nZalaganje za liberalizaciju kretanja roba, usluga, ljudi i kapitala i unapređenje regulatornog i investicionog okvira trebalo bi da budu u fokusu djelovanja Komorskog investicionog foruma zapadnobalkanske šestorke, saglasni su članovi ovog Upravnog odbora.\nVažno pitanje je i razvoj i povećanje konkurentnosti, posebno malih i srednjih preduzeća, zbog čega će, kako ističu, dio najavljenog GIZ projekta biti na to usmjeren.\nPredsjednik Privredne komore Crne Gore, Vlastimir Golubović je učestvovao u radu Upravnog odbora Komorskog investicionog foruma zapadnobalkanske šestorke, koji je održan u Trstu. Predsjednici nacionalnih komora, članica Foruma, razgovarali su o programu aktivnosti u 2018. godini, kao i pojedinostima projekata čije su odobravanje najavili donatori, a koji treba da počnu da se realizuju u drugoj polovini godine.\n“Projekti bi trebalo da doprinesu čvršćem regionalnom povezivanju poslovnih zajednica, smanjenju barijera na tržištu, unapređivanju regionalnog ekonomskog prostora podsticajnijeg za privređivanje kompanija sa Zapadnog Balkana i povećanju ulaganja u ovaj region”, uvjereni su oni.\nZajednički proizvod KIF-a, Regionalna on line investiciona platforma, koja je namijenjena potencijalnim investitorima, biće predstavljen narednog mjeseca u Londonu, na Investicionom forumu posvećenom Zapadnom Balkanu, koji organizuje EBRD.\nPlatforma je kreirana tako da će na jednom mjestu obezbijediti sve informacije o važećim zakonima i drugim propisima, finansijskim i ostalim podsticajima za ulaganja, kapacitetima tržišta, dobavljačima na koje mogu da računaju kompanije koje se odluče za poslovanje u Regionu.\n“Zastupanjem interesa poslovne zajednice u dijalogu sa vladama Regiona, što je jedan od važnih zadataka KIF-a, insistiraće se na otklanjanju prepreka, pojednostavljivanju administrativnih procedura, usaglašavanju propisa, fitosanitarnih i veterinarskih sertifikata, sinhronizovanju rada carina i inspekcija. To će kompanijama omogućiti da prošire svoje male nacionalne prostore za poslovanje na veće – zajedničko, regionalno tržište, da rade brže, efikasnije i što bolje se pripreme za izlazak na jedinstveno tržište EU”, zaključeno je na sastanku.\nPredsjednik Golubović susreo se i sa predsjednikom Privredne komore Friuli Venezia Giulia Antoniom Paolinijem i sa novoizabranom generalnom direktoricom Gospodarske zbornice Slovenije, Sonjom Šmuc.\nTags: Komorski investicioni forum, konkurentnost malih i srednjih preduzeća, Vlastimir Golubović\nhttp://www.privredniportal.me/portal/wp-content/uploads/2018/01/IMG-3a402ac1cd555255f2552df7dad792bf-V-1000x555.jpg 555 1000 admin http://www.privredniportal.me/portal/wp-content/uploads/2017/01/logo.png admin2018-01-31 12:19:472018-01-31 12:19:47Povećati konkurentnost malih i srednjih preduzeća\nNova uredba: Poreski dug platiti na 24 rate\nBloh: Pomoći ćemo Crnoj Gori u očuvanju ravnoteže i ekološke stabilnosti... Peticiju za povećanje minimalca potpisalo 1.600 građana


pink.rs | VUJADINOVIĆ ODGOVORIO BEČIĆU NA OPTUŽBE: Poruke iz Srbije su bile i ostale pomirljive i dobrosusedske, što se ne bi moglo reći za Crnu Goru!\nReagovanje Milimira Vujadinovića, predsednika Odbora za dijasporu i Srbe u regionu, na optužbe Alekse Bečića upućene Srbiji prenosimo u celosti:\nPoruke iz Beograda i Srbije su bile i ostale pomirljive i dobrosusedske, što se ne bi moglo reći za poruke i dela koja dolaze od strane vlasti iz Crne Gore, a koja su uvek usmerena protiv Srbije i srpskog naroda u celini.\nDokaz tome je niz političkih odluka zvanične Podgorice, usmerenih direktno protiv Srbije, od priznavanja lažne nezavisnosti južne srpske pokrajine, proterivanja srpskog ambasadora, proslave "Oluje" sa onima koji su sproveli najveće etničko čišćenje od Drugog svetskog rata, donošenja rezolucije kojom se žigoše ceo srpski narod, odbijanja da se potpiše temeljni ugovor sa SPC i niz drugih odluka.\nTome se svakako mogu dodati i svakodnevne teškoće, sa kojima se susreću državljani Srbije i srpski narod,poput stalnih privođenja, vođenja montiranih sudskih procesa pa sve do zabrane sticanja državljanstva Crne Gore Srbima koji decenijama žive i rade u istoj i još mnogo prepreka sa kojima se susreće srpski narod i SPC. O adekvatnoj zastupljenosti u organima državne uprave nije potrebno ni govoriti.\nFoto: Printscreen YouTube/ TV Subotica\nPitamo Bečića, da li je bilo šta od ovoga, slučajno kada je u pitanju Srbija i njene političke odluke i odnos prema građanima Crne Gore?\nZnamo mi odgovor i da nam ga Bečić ne kaže,a zna ga i narod iz Crne Gore, što je i najvažnije.\nZa razliku od Srba u Crnoj Gori, ljudi iz Crne Gore u Srbiji žive i rade potpuno slobodno, stiču srpsko državljansto i obavljaju poslove. Među njima su čak ispostavi će se i bliski članovi porodica funkcionera Crne Gore, pa moguće i neki članovi porodice Alekse Bečića.\nTo pokazuje i veličinu Srbije i odgovornost njenog predsednika i Vlade.\nNa kraju, Srbija je slobodna i nezavisna zemlja i niko Srbiji ne određuje na koji način će njene službe štititi građane, pa to neće određivati ni Aleksa Bečić ni razne Draginje.


Mađarska podržava ukidanje viza za Kosovo - CdM\nMađarska će podržati ukidanje viznog režima Kosovu, izjavio je danas u Prištini ministar spoljnih poslova i trgovine Mađarske Peter Sijarto. Na zajedničkoj konferenciji za novinare sa kosovskim šefom diplomatije Bedžetom Pacolijem i ministrom infrastrukture Paljom Ljekajem, Sijarto je kazao da nije fer kako se EU ponaša prema Kosovu oko viza.\n“Nije fer zato što je Kosovo ispunilo svih 95 postavljenih uslova, i nije fer to što se sada još uvijek postavljaju neki ciljevi. To je bio slučaj i sa Ukrajinom i Gruzijom, kada su ispunile sve uslove, Komisija je iznenada postavila nove uslove i bilo je potrebno još godinu i po do dvije, nakon što su ispunili sve uslove, da im se ukinu vize”, kazao je on.\nSijarto je takođe rekao da Mađarska podržava dijalog Kosova i Srbije i da želi da se ovaj proces uspješno okonča. Kako je dodao, kakav god ishod dijalog bio, Mađarska će ga podržati, ukoliko je zasnovan na uzajamnom dogovoru i na međunarodnom pravu.\n“Mi se nalazimo u susjedtsvu Zapadnog Balkana tako da možda bolje razumijemo šta to znači imati stabilnost ili nedostatak stabilnosti u regionu. Stabilnost i mir na Zapadnom Balkanu je od vitalnog značaja”, dodao je on.\nTagsKosovo Mađarska ukidanje sporazuma vize vizna liberalizacija\nBravo a Petera! Radi u korist Srbije, jer će ukidanjem viza i to malo Kosovara se odseliti u Zapadnu Evropu. Sijarto pozdrav za tebe!\nAuuuuu neki su na aparate 😀\nHehe,Madjari zelim vam sto vise posjetilaca sa Kosova i Albanije


Krivični sud u Egiptu, pozivajući se na amnestiju koju je objavio predsednik države,\nodbacio je danas optužnice protiv 379 ljudi, osumnjičenih za učestvovanje u krvavim sukobima sa policijom u novembru 2011. godine.\nSudija Gamal Edin Rušdi rekao je danas u Kairu da je odluku doneo na osnovu amnestije koju je objavio predsednik države Mohamed Morsi.\nOptužnice su se temeljile na gotovo dvonedeljnim uličnim sukobima u centru Kaira u kojima je život izgubilo 42 ljudi.\nMladi demonstranti, inače tvrdokorni fudbalski navijači, bili su na čelu antipolicijskog protesta održanog u ulici Mohamed Mahmud, blizu sedišta Ministarstva unutrašnjih poslova i centralnog trga Tahrir, koji je bio okupljalište kairskih aktivista.\nDemonstranti su od vojske tražili jasne rokove za prenos vlasti na civilne strukture i održavanje predsedničkih izbora. Takodje su osudjivali obračune snaga bezbednosti sa učesnicima mirnih protesta.


MIHAJLOVIĆ: JOŠ MILIJARDA ZA PUTEVE U PODUNAVSKOM OKRUGU\n19 Mar 2019, 14:09 RTS Tatijana Spasojević\nU puteve u Podunavskom okrugu ove godine biće uloženo milijardu dinara, najavila je u Smederevskoj Palanci potpredsednica Vlade Srbije i ministarka građevinarstva, saobraćaja i infrastrukture Zorana Mihajlović. Posle sastanka s načelnikom Podunavskog okruga Nebojšm Pavlovićem i predstavnicima lokalnih samouprava iz okruga, Mihajlović je novinarima rekla da bez ulaganja u infrastrukturu nema razvoja i napretka nijedne opštine u Srbiji, te poručila da će Vlada nastaviti da ulaže i u saobraćajnu i komunalnu infrastrukturu. Precizirala je da će ove godine biti uloženo oko 200 miliona dinara u redovno održavanje puteva u Podunavskom okrugu, a da će dodatno kroz projekte Puteva Srbije biti izdvojeno 850 miliona dinara.\nMihajlovićeva je rekla da je Vlada mnoge projekte u Smederevskoj Palanci pomogla, uključujući vodovod, uredno snabdevanje strujom i ulaganje u infrastrukturu, za razliku od prethodne vlasti za koju kaže da je ostavila dugove i za čije vreme su bile restrikcije struje i vode. "Želeli smo da posetom Smederevskoj Palanci pokažemo šta je sve urađeno uz podršku Vlade Srbije i rad lokalne samouprave, ali i da ne zaboravimo šta se sve ranije dešavalo u ovoj opštini, uključujući restrikcije vode i struje", rekla je ministarka.\nRazgovaralo se i o železničkom saobraćaju, rekla je Mihajlovićeva i istakla da su ulaganja u puteve, kao i u železnicu i u komunalnu infrastrukturu, važna kako bi se u svakom mestu i opštini Srbije omogućio normalan život građana.Na sastanku u opštini Smedervska Palanka bio je i ministar omladine i sporta Vanja Udovičić, koji je rekao da se zajednički sagledavaju i nalaze rešenja za probleme građana, te najavio rad na projektima sportskih terena u Podunavskom okrugu, te izgradnji sportske hale i bazena."Želimo da Smederevska Palanka ponovo bude u regonu prepoznata kao sportski grad", rekao je Udovičić i zahvalio ministarki Mihajlović na podršci razvoju ženskog sporta, i sporta u školama.Naveo je da je Smedervska Palanka pozitivna primer, jer izdvaja 3,5 odsto ukupnog opštinskog budžeta za sport.


Za medije | Akademija Ženskog Liderstva- Part 2\nAkademija ženskog liderstva izražava najveću ogorčenost zbog današnjeg napada osuđenog ratnog zločinca na Poverenicu za zaštitu ravnopravnosti Brankicu Janković kao i zbog napada i uvreda upućenih pre dva dana novinarki “Danasa”, Snežani Čongradin. Kao i u mnogim ranijim situacijama u…\nKonstituisan Programski odbor Akademije\n[:sr]Akademija ženskog liderstva kao jedinstven obrazovni program namenjen ženama angažovanim na javnim poslovima okuplja različite profile ljudi koji mogu da doprinesu ostvarenju misije akademije. Želeći da otvorimo istinski prostor za učešće saradnika i gostiju, prilagodili smo i upravljačku strukturu Akademije…\nNedopustiv napad na poslanicu Aleksandru Jerkov\n[:sr]Akademija ženskog liderstva i ovoga puta, sledeći svoju odluku da će samostalno ili u saradnji sa drugim organizacijama reagovati na nasilje, uvrede i diskriminaciju usmerenu ka ženama angažovanim u javnom i političkom životu, osuđuje napade na narodnu poslanicu Aleksandru Jerkov….\nSamo 4 liste podržale inicijativu „Za ravnopravno učešće žena u odlučivanju“\n[:sr]Samo 4 liste su do datog roka, 28. februara u 12h, zvanično podržale inicijativu koju je Akademija ženskog liderstva uputila zastupnicima i zastupnicama 24 proglašene izborne liste za lokalne izbore u gradu Beogradu. Inicijativom smo tražili da se obavežu da će poštovati princip…


89 odsto Srba protiv članstva u NATO, Skat nije iznenađen: Alijansa da shvati da mora mnogo toga da radi sa Srbijom – Kragujevčani – najposećeniji portal u Šumadiji\n89 odsto Srba protiv članstva u NATO, Skat nije iznenađen: Alijansa da shvati da mora mnogo toga da radi sa Srbijom\nKao razlog zašto se protivi članstvu u NATO 70,2 odsto ispitanika je navelo bombardovanje Srbije 1999. godine\nProtiv članstva Srbije u NATO je 89 odsto njenih građana, a svega 11 odsto se izjasnilo za ulazak u taj vojni savez, pokazalo je istraživanje Atlantskog saveta Srbije „Evroaatlantske integracije u očima srpskih medija“, sprovedeno u saradnji sa agencijom Nina media, koje je danas predstavljeno u Novom Sadu.\nKao razlog zašto se protivi članstvu u NATO 70,2 odsto ispitanika je navelo bombardovanje Srbije 1999. godine, dok je 10,2 odsto reklo da ne deli mišljenje i ciljeve Alijanse. Svoj stav o NATO je na osnovu ličnog iskustva formiralo 39,3 odsto ispitanika, dok je na osnovu izveštavanja medija to učinilo 23,7 odsto.\nPrema rezultatima istraživanja, medijima veruje 40 odsto ispitanika, a ne veruje 19 odsto. Da je izveštavanje medija o NATO objektivno smatra tek svega pet odsto anketiranih, dok 49 odsto misli da nije, a ostali su bez stava ili misle da je neutralno.\nIstraživanje koje je sprovedeno krajem maja i početkom juna na reprezentativnom uzorku od 800 građana Srbije.\nUčesnici najveće NATO vežbe u Srbiji, koja je održana prošle godine – Foto: Tanjug/Filip Krainčanić\n– Opšti zaključak je da medijska pokrivenost ne menja osećaj građana prema NATO, ona su duboko ukorenjena i ne može ih promeniti nikakav spoljni uticaj – konstatovala je Jelena Fratucan iz Nina media.\nAnaliza naslova u štampanim medijima pokazala je da je od 2011. godine broj vesti koje u sadrže termin NATO porastao za više od 250 odsto, jer je sa prosečno četiri naslova dnevno tada broj dosegao 27 u 2019. U negativnom kontekstu je, sa nešto više od 40 odsto u 2011. godini, pominjanje NATO poraslo na 64 odsto u 21019. dok je pozitivnih naslova manje sedam odsto.\nMihajlović je podsetio da je bolja slika o NATO i SAD bila pre 12 godina nego što je sada, a to se poklapa sa činjencom da je krajem 2007. iz svih državnih dokumenata isključena sintagma „evroatlantske integracije“, izbačen je termin „atlantske“ i počelo se upotrebljavati „evropske“.\n– To je bio siguran znak da je vrh države pristao na tu varijantu. I nakon toga u medijima imamo sliku kao sad, a u stvarnosti je puno drugačije – rekao je Mihajlović.\nSpoljnopolitički komentator Milan Mišić ocenio je da se opšta negativna atmosfera o NATO stvara posredstvom 10 tabloida, koji svakodnevno predviđaju rat i „određene planove iz pakla“ za Srbiju.\n– Glavna njihova poruka je da NATO i „zli Zapad“ hoće da nas unište, a Vladimir Putin i Rusija hoće da nas zaštite. To nema nikave veze sa zvaničnom politikom Srbije – zaključio je Mišić.\n– Interesantno je da broj vesti u medijima o NATO raste, ali su i dalje negativne, i pored brojnih vojnih vežbi i opšte vojne saradnje koja se poboljšava. Zaključak je da i dalje postoje mediji koji će nastaviti da „bombarduju“ Srbiju negativnim vestima o Alijansi – rekao je Skat.\nSkat – Foto: Tanjug/Zoran Žestić\n– Ono što se desilo 1999. godine je glavni razlog za takvu negativnu sliku. S druge strane, NATO je vojni ali i politički savez, koji pruža mogućnosti unapredjenja tehnologija i učešća u humanitarnim akcijama. NATO je velika porodica transatlantskih zemalja – naveo je Bjornstad.\nPredsednik Atlantskog saveta Srbije Vladan Živulović rekao je da je predstavljanje istraživanja završna faza projekta provođenog u poslednjih šest meseci, tokom kojih je bilo održano niz radionica, a fokus je bio na razgovoru sa mladim studentima i mladim novinarima.


Vesti online / Vesti / Ex YU / Šta je plan NATO-a za sovjetsko oružje u Crnoj Gori?\nŠta je plan NATO-a za sovjetsko oružje u Crnoj Gori?\nNATO planira da uz pomoć svog "Fonda poverenja" zaokruži proces demilitarizacije Crne Gore, a plan je da do sredine 2019. godine budu uništeni svi viškovi naoružanja sovjetske proizvodnje, piše Sputnjik.\nRuski eksperti, međutim, strahuju da bi ti viškovi naoružanja mogli da ostanu neevidentirani i prodati u nekoj od ratnih zona, dok vojni analitičar Miroslav Lazanski smatra da taj rizik uvek postoji.\n- Kada postoje viškovi naoružanja koji su spremni za uništavanje, uvek je prisutan rizik da to oružje bude prodato ili se donira nekoj trećoj zemlji gde postoji konfliktna situacija - kaže Lazanski za Sputnjik. On podseća da je takvih primera bilo mnogo kada je u pitanju BiH i njeni viškovi naoružanja, i da u tom smislu identičan rizik takođe postoji i kada su u pitanju viškovi oružja kojima raspolažu oružane snage Crne Gore.\nNATO planira da pokrene takozvanu demilitarizaciju Crne Gore, uništavajući sve sovjetsko oružje na njenoj teritoriji. Prema uslovima tendera, specifikacija izvođača radova će biti uništavanje bojevih glava torpeda i protivbrodskih raketa u kojima se i dalje čuva eksploziv, navodi kanadsko-ukrajinski portal "Siver tajms", pozivajući se na pisanja "Ekonomista".\nIz ministarstva Odbrane Crne Gore potvrđeno je da je Velika Britanija, kao vodeća zemlja u NATO Fondu poverenja, sa još nekoliko zemalja saveznica, obezbedila oko 700.000 evra za projekat uništenja preko 400 tona viškova municije u Crnoj Gori.\nNATO uništava sovjetsko oružje u Crnoj Gori\n- Iskreno rečeno, ne može se zameriti Crnoj Gori ako ona odluči da višak naoružanja proda. To je njeno suvereno pravo, uostalom uvek je bolje prodati to oružje i zaraditi neku paru nego ga uništavati. Da li će oružje završiti u nekom konfliktnom području to je sada pitanje poštovanja procedure. Kada se oružje prodaje onda se mora voditi računa da li zemlja koja to oružje prodaje ili kupuje je pod sankcijama Ujedninjenih nacija ili Evropske unije - napominje Lazanski.\nMeđutim, kako Lazanski primećuje, "putevi oružja su vrlo zamršeni", tako da se čitava ta stvar, po njemu, "teško može kontrolisati".\nPrema tekstu o demilitarizaciji Crne Gore koji je objavila NATO agencija za logistiku (NAMSA/NSPA) u Briselu, budući izvođač radova dužan je da uništi više od 140 tona naoružanja u periodu od 6 do 9 meseci, pri čemu je planirano da se sa teritorije Crne Gore iznesu morske mine, sovjetska protivbrodska torpeda teška po 380 kilograma, kao i bojeve glave protivbrodskih raketa sovjetske proizvodnje P-20 teških po 620 kilograma.\nIzvođač je takođe dužan i da garantuje da se "municija neće izgubiti na putu do mesta likvidacije".\nIpak, preostalo sovjetsko oružje u Crnoj Gori bi, po strahovanju nekih ruskih ekperata, pod izgovorom demilitarizacije moglo biti izvezeno i poslato u neke od zemalja gde se vode konflikti poput Ukrajine ili Sirije, dok istovremeno specijalisti za tu oblast poručuju da je oružje sovjetske proizvodnje veoma teško otkriti po serijskim brojevima.\n- To je bojevo oružje, pretpostavljam da su oni izmislili ovu priču samo da bi otpisali to oružje - kazao je za RT doktor političkih nauka i profesor Moskovskog državnog univerziteta Andrej Manojlo. On je dodatno pojasnio da je "nelegalno prepravljati sovjetsko oružje jednostavnije, nego prepravljati savremeno".\nSVET "Jugoslavija, Irak, Avganistan... Nismo bili sposobni sve to da sprečimo"\nSVET Admiral SAD: Ruska armija mnogo moćnija od sovjetske\nSVET "NATO se sve više približava ruskim granicama"


FESTIVAL KOBASICA JE PROŠAO, OSTAJE LEPO SEĆANJE – ВОЈВОЂАНСКE\nFESTIVAL KOBASICA JE PROŠAO, OSTAJE LEPO SEĆANJE\nM. Živković 17/02/2019\tBački PetrovacKLOBÁSAFEST 2019\nU Bačkom Petrovcu juče je održana četvrta po redu, sada već tradicionalna manifestacija Festival kobasica, koja ima međunarodni karakter.\nPored domaćih ekipa učešće su uzele ekipe iz Slovačke, Mađarske, Rumunije i Hravatske.\nProstor na kome se manifestacija održavala, veoma brzo se ispunio takmičarima i posetiocima, koji su želeli da vide kako se takmičenje odvija i da tom prilikom, probaju mnogobrojne specijalitete koji su bili ponuđeni na degustaciju.\nDomaćini su se pobrinuli da sve funkcioniše besprekorno, redovno su o toku takmičenja i propozicijama obaveštavali prisutne.\nSaznajemo da svaka ekipa ima svoj recept po kome radi i da očekuju da će baš oni biti ti koji će osvojiti zlatnu medalju na kraju takmičenja.\nPokušali smo za vas poštovani čitaoci da saznamo odnos namernica za pripremanje vrhunskih kobasica, ne uspešno.\nRecept se ljubomorno čuva i može da se prenese samo sa generaciju na sledeću, kako nam je rekao Miodrag Kovač iz ekipe „Miša i lavice“.\nZa dobro raspoloženje prisutnih pobrinuo se muzički bend, koji je svo vreme izvodio pesme kako na slovačkom, tako i na srpskom jeziku.\nUčesnici takmičenja i posetioci festivala su svo vreme igrali i pevali zajedno sa orkestrom.\nOrganizatori manifestacije: Opština Bački Petrovac, Turistička organizacija Opštine Bački Petrovac i Mesna Zajednica Bački Petrovac, pobrinuli su se da u mnogim kategorijama nagrade učesnike diplomama za učešće.\nOvakvom organizacijom i enrgijom koja postoji, ova manifestacija ima budućnost, da raste i da se još razvija. Festival je završen, ostaju lepe uspomene i želja da se vidimo i sledeće godine na Festivalu kobasice.\nZa vojvodjanske.rs : M. Živković\nPrevious Previous post: СПОРТСКИ СПЕКТАКЛ „SERBIAN BATTLE CHAMPIONSHIP 20“ ОДРЖАН У СОМБОРУ\nNext Next post: IDEM PUTEM PA ZAGRLIM DRVO


Zvezdini omladinci lideri grupe Lige šampiona\nNaši omladinci su savladali Olimpijakos (2:1) u okviru Lige šampiona za fudbalere do 18 godina i nalaze se na deobi prvog mesta u grupi B, nakon dva odigrana kola. Glavni trener naše Omladinske škole Nikola Jelić, hvali izabranike Slavoljuba Đorđevića, ali ističe da ima prostora za napredak u njihovoj igri.\nIzabranici Slavoljuba Đorđevića su pružili sjajnu partiju na stadionu „FK Voždovac“. Izašli su na megdan ekipi Olimpijakosa, čiji su igrači u proseku stariji godinu dana od naših bisera i uspeli da trijumfuju. Golovima Mitrovića i Pantovića, ostvarena je prva, istorijska pobeda Crvene zvezde u Omladinskoj Ligi šampiona.\n- Čestitao bih Slavoljubu Đorđeviću i njegovim igračima na pobedi. Nisam zadovoljan prvim poluvremenom, utisak je kao da smo precenili našeg protivnika i da nije sprovedeno u delo, ono što su dečaci radili u pripremi za meč. Drugo poluvreme je model kako treba da izgledamo i time sam veoma zadovoljan. Ima mnogo prostora za napredak u ovoj ekipi i verujem da će nastaviti da rade dobro – rekao je Jelić i dodao da smatra da je podrška sa tribina na stadionu „FK Voždovac“ bila značajna za naše juniore.\nU drugoj utakmici u okviru grupe B, Bajern je savladao Totenhem u gostima (4:1), tako da naši omladinci dele prvo mesto na tabeli sa klubom iz Minhena.\n- Ima još da se igra. Naš prioritetni cilj je stvaranje igrača, ali je još bolje, ako uz to, imamo i pozitivne rezultate. Bajern je glatko pobedio Totenhem, a nama je sledeća utakmica u Londonu, tako da je utisak da je grupa ravnomerna. Nadam se da ćemo se pokazati dobro protiv Totenhema, te da ćemo se zadovoljni vratiti u Beograd– ističe Jelić.\nGlavni trener u našoj Omladinskoj školi tvrdi da u klubu veruju u ovu generaciju omladinaca i da očekuje da neki od njih za nekoliko godina zaigraju u seniorskom timu Crvene zvezde.\n- Kasno smo ih selektirali, ali pokušavamo da u hodu ispravimo neke stvari. U utakmici protiv Bajerna se videlo kako izgleda kada igrate protiv ekipe koja je svoje fudbalere selektirala u najranijem uzrastu. Ipak, imamo poverenje u ovu generaciju, okupili smo veoma talentovane dečake koji samo treba da nastave da rade na sebi i siguran sam da ćemo nekoliko fudbalera koje predvodi Slavoljub Đorđević, za koju godinu videti u prvom timu – podvukao je Jelić.


Predstavljeni rezultati istraživanja o transparentnosti sudova - EUIC Podgorica\nCentar za demokratsku tranziciju predstavio je, u Eu Info centru, rezultate istraživanja o transparentnosti sudova. Istraživanje je dio projekta koji je finansirala Evropska unija.\nCrnogorski sudovi i Sudski savjet su u odnosu na 2014. godinu povećali transparentnost, ali i dalje postoje oblasti radi koje moraju unaprijeđivati, pokazalo je istraživanje Centra za demokratsku tranziciju .Predsjednica CDT-a Milica Kovačević kazala je da su transparentnosti i otvorenost sudske vlasti od posebne važnosti za povjerenje javnosti u pravosudni sistem, imajući u vidu da istraživanja pokazuju da većina građana Crne Gore nema povjerenja u sudstvo.\nNajtransparentni među sudovima su Vrhovni sud CG i Osnovni sud Nikšić (zadovoljili 90% pokazatelja uspjeha), dok je najlošiji rezultat ostvario Osnovni sud Cetinje (zadovoljio 71% pokazatelja uspjeha). Predsjednica Vrhovnog suda Vesna Medenica smatra da su predstavljeni rezultati od izuzetne važnosti, kao i da preporuke nijesu teške i neostvarljive.\nIstraživanje je pokazalo da svi sudovi u Crnoj Gori imaju veb stranice, koje imaju funkcionalnu pretragu. Svi sudovi obuhvaćeni istraživanjem na veb stranicama imaju objavljena najvažnija administrativna dokumenta – djelokrug, organizacionu strukturu, biografije sudija, kao i spisak državnih službenika i namještenika sa zvanjima. Takođe, ažurno se objavljuju i sudske odluke.\nMeđutim, čak 11 sudova ih ne ažurira redovno saopštenjima i aktuelnim informacijama. Analiza je pokazala da iako medije informišu saoštenjima i odgovaraju na njihove zahtjeve,sudovi rijetko ili nikako ne održavaju konferencije za medije. Rezultati pokazuju i da Sudski savjet na sajtu objavljuje većinu informacija,ali se one teško pronalaze i skrivene su u saopštenjima i sekcijama sajta do kojih se često ne može doći logički i intuitivno.\nIz CDTa su sudskoj vlasti uputili niz preporuka kako da unaprijede trenutno stanje.


Vujović:Zamenom kotlova i pošumljavanjem do čistog vazduha – Studio B\nVujović:Zamenom kotlova i pošumljavanjem do čistog vazduha\nVujović:Zamenom kotlova i pošumljavanjem do čistog vazduha Tanjug\nObjavljeno: 04.05.2021. 12:32 Izmenjeno: 05.05.2021. 10:01\n„Imali smo i konkurs za invididualna domaćinstva i to će se provoditi u nekoliko gradova. Gradovi će sami raditi selekciju i odrediti koja su to domacinstva kojima je preko potrebna subvencija za zamenu kotlarnica u njihovim kućama i prelazak na pelet ili na gas, ukoliko u gradu postoji gasna mreža“, ističe ministarka.\n„Kada govorimo o borbi sa aerozagađenjem odlučni smo da se uhvatimo ukoštac sa ovim višedecenijskim problemom. Ministarstvo je za to odvojilo sredstva u budžetu i sprovelo konkurse, a tako ćemo raditi i ubuduće“, objašnjava Irena Vujović.


Varljivi jun u Srbiji: Vremenska prognoza za narednih 7 dana!\nPrema nešto dugoročnijoj prognozi, stabilnije vreme bez padavina nas očekuje krajem meseca, odnosno od 20. juna\nCilj projekta je promocija dojenja, kao najzdravijeg i najboljeg načina ishrane beba, posebno u prvim mesecima života novorođenčeta, ali i podrška majkama koje doje na javnom mestu\nPljuskovi i grmljavina: Kakvo nas vreme očekuje narednih 7 dana!\nU Srbiji će danas biti promenljivo oblačno, nestabilno, sa lokalnim pljuskovima i grmljavinom, uglavnom posle podne i uveče, jutarnja temperatura od 10 do 17, a najviša dnevna od 25 do 29 stepeni\nBujna kosa je uvek u trendu: Zlatna pravila nege koja vredi ispoštovati!\nKiša još večeras i sutra: Od subote počinju sunčani dani!\nSam kraj meseca obeležiće padavine i olujni vetrovi, iako će 31. maja temperatura iznositi čak 27 stepeni.\nSramno: Holivudski glumac izvređao srpsku decu! (VIDEO)\nGlumac je oženjen doktorkom iz Srbije, pa je nedavno boravio u našoj zemlji\nDžoker u rukavu: Glavni ženski adut!\nNeki muškarci vole mršavice, drugi žene sa oblinama, jedni plavuše, drugi crnke, ali oko jedne stvari složiće se svaki od njih - pre svega vole da vide negovanu, urednu i čistu damu\n300 novih parking mesta na Novom Beogradu: Prvih 15 dana besplatno korišćenje garaže\nNakon prve dve nedelje, cena mesečnog zakupa iznosiće 2 hiljade dinara\nSve je spremno za spektakl: Enrike Iglesijas stigao u Beograd! (FOTO)\nUprkos kiši, verni obožavaoci dočekali su zvezdu na prestoničkom aerodromu\nSutra pljuskovi sa grmljavinom: Kakvo nas vreme očekuje narednih 7 dana!\nPrema prognozi meteorologa, do subote promenljivo oblačno, umereno toplo, mestimično sa kišom i lokalnim pljuskovima sa grmljavinom\nSumorna vremenska prognoza: Kiša, vetar i hladnoća sve do četvrtka!\nU četvrtak i petak očekuje se blago otopljenje, ali su i tada moguće padavine i naoblačenja, čak i pljuskovi sa grmljavinom


Korona virus: U Srbiji skoro 7.000 novih slučajeva zaraze, stručnjaci u Americi tvrde - treća doza samo starijima - Boom93\nU Srbiji je sve više dece obolele od korone, a uvođenje kovid propusnica je i dalje glavna tema, dok su američki stručnjaci odbacili potrebu za davanjem treće doze vakcine, osim starijima od 65 godina i ljudima iz visokorizičnih grupa.\n„Uglavnom su deca asimptomska ili sa veoma blagim simptomima. Međutim, može se javiti simptomatologija koja je slična drugim virusima, prehladi, čak alergiji ili gripu.\nTreba misliti na sezonu gripa koja se polako približava”, rekao je Vladislav Vukomanović, zamenik direktora Instituta za majku i dete u Beogradu za Radio-televiziju Srbije.\nPosle više sati rasprave, članovi odbora Agencije za hranu i lekove (FDA) saopštili su da je kompanija Fajzer dala malo podataka o bezbednosti davanja dodatnih doza vakcine.\n„Ne možemo sa sigurnošću da predvidimo kakva će biti ovogodišnja situacija sa virusom gripa, ali očekujemo, jer se to pokazalo kao pravilo, da kada prethodi blaga sezona, kao što je bila prošle godine, za njom ide jači udar influence”, rekao je Stevanović, direktor Infektivne klinike u Beogradu, za Novosti.


source.ba | Wigemark: Bosna i Hercegovina treba hitno formiranje vlasti\nJedno od osnovnih pitanja građana Bosne i Hercegovine je pitanje vladavine prava, rada pravosuđa, borbe protiv korupcije koja je ovdje endemska pojava. O tome sam razgovarao i s novim premijerom Tuzlanskog kantona - rekao je Wigemark.\n- Zemlje članice će razmatrati put Bosne i Hercegovine prema evropskim integracijama. Svakako da će jedno od prvih pitanja biti zemalja članica ima li formirane vlasti u BiH na svim nivoima. Državni nivo je naš osnovni partner i nema mogućnosti saradnje Evropske unije ako u jednoj državi nemamo partnere. Ne postoji način da zajednički radimo na provedbi akcionih planova i rješavanja problema - istaknuo je Wigemark koji je na odlasku iz Bosne i Hercegovine.\nTagovi: WigemarkFormiranje vlasti


Dušan Basalo ponovo u Upravnom odboru Srpske asocijacije menadžera | Atria Group\n6 марта, 2020 6 марта, 2020 by Iva Pavlov\nProšle nedelje Srpska asocijacija menadžera izabrala je nove članove Upravnog odbora. Senior partneru kompanije Atria Group Dušanu Basalu, po drugi put pripala je čast da bude jedan od članova UO ove prestižne organizacije.\n-Prethodne tri godine imao sam veliku čast da učestvujem u radu UO SAM-a, da razmenjujem mišljenja, razgovaram i sarađujem sa najuspešnijim ljudima privredne scene u Srbiji. Zahvaljujem se dosadašnjoj predsednici Stanki Pejanović na poverenju u tom trogodišnjem periodu. Takođe, zadovoljstvo mi je što ću i u novom mandatu UO u naredne tri godine, koji će voditi Dragoljub Damljanović, imati priliku da doprinesem uspehu Srpske asocijacije menadžera. Moj fokus će biti pre svega na radu sa mladim menadžerima kroz mentorski program, edukacijsku akademiju SAM-a i druge aktivnosti usmerene ka novim „igračima“ na ekonomskoj i privrednoj sceni naše zemlje.\nNova snaga Asocijacije biće usmerena ka dvosmernoj razmeni i unapređivanju znanja neophodnim menadžerima, a i prevashodno, korišćenju tog znanja i iskustva u cilju veće odgovornosti prema važnim biznis i društvenim temama poput: cirkularnih migracija, odliva mozgova, digitalne transformacije, promena biznis modela, komunikacija i dr. Odgovornim delovanjem Asocijacija će nadstojati da stvori bolju i sigurniju budućnost za nove generacije i društvo.\nSAM je u 2019. godini organizovao više od 40 raznovrsnih aktivnosti usmerenih na razvoj menadžera, njihovo povezivanje i unapređenje okruženja poput tradicionalnog događaja: Junski susret, sastanka sa članovima Fiskalnog saveta i poreskom upravom, kao i predstavljanja članova kroz format „Veče sa…u Crowne Plazi“. Nastavljeno je i promovisanje liderstva i profesionalni razvoj mladih menadžera kroz jedinstveni, ekskluzivni Mentorski program čiji je partner kompanija Atria Group.\nPCM Trener – superiorno razumevanje ljudi, procesa i poslovanje


Vesti online / Vesti / Svet / SAD spremile odgovor za nuklearno oružje Severne Koreje\nSAD spremile odgovor za nuklearno oružje Severne Koreje\nSAD i Južna Koreja dogovorili su se o raspoređivanju najnovijeg sistema protivraketne odbarne THAAD koji je namenjen za presretanje balističkih raketa na Korejskom poluostrvu, saopštila je agencija Renhap.\nSAD postavljaju sistem koji će presretati balističke rakete iz Severne koreje\n- Južna Koreja i SAD su doneli zajedničku odluku o raspoređivanju sistema THAAD, kao dela odbrambene akcije radi osiguranja bezbednosti Republici Koreji i našeg naroda od severnokorejskog nuklearnog oružja, oružja za masovno uništavanje i balističkih raketa. Južna Koreja i SAD tesno sarađuju radi bržeg raspoređivanja sistema THAAD - navodi agencija saopštenje Ministarstva odbrane Južne Koreje.\n* Ameri provociraju Severnu Koreju, došli im "na vrata"\n* Čuvajte se, Ameri: Teroristi ciljaju Vojsku SAD u Južnoj Koreji!\nPrema podacima agencije Kjodo, oružje će biti raspoređeno u Južnoj Koreji već krajem 2017. godine. U toku su pregovori dve zemlje tokom kojih će se odrediti tačno mesto baziranja novog oružja.\nPregovori oko raspoređivanja sistema PRO na teritoriji Južne Koreje vode se već pet meseci. Oni su počeli nakon što je Severna koreja lansirala balističku raketu sa satelitom, a pre toga testirala nuklerano oružje.\nSVET "Bliži se rat sa Severnom Korejom, sklanjajte ljude iz Južne Koreje"\nSVET SAD i Južna Koreja obustavljaju sve vojne vežbe\nSVET Svet je u šoku: Kim je spreman na dogovor sa Amerikancima?


Ambasadori SAD, Velike Britanije, Francuske i Nemačke podržali Incka i osudili Dodikov govor\nBeta 24. novembra 2020. 23:45\nDiplomatski predstavnici SAD, Francuske i Velike Britanije su, kao i amabasador Nemačke pre njih, noćas su na sastanku priredjenom na rusku inicijativu pred Savetom bezbednosti UN, podržali visokog predstavnika u BiH Valentina Incka i osudili govor predsedavajućeg Predsedništva BiH i lidera SNSD Milorada Dodika koji ga je kritikovao, a osudili su i veličanje ratnih zločinaca u BiH.\nPredstavnici tih zemalja u Savetu bezbednosti UN su podržali BiH, navodeći da „čvrsto stoje uz nju“, a oštro osudili Dodikov govor, navodeći da je institucija OHR-a u BiH neophodna te da podržavaju njeno postojanje.\nZamenik ambasadora SAD Ričard Mils se osvrnuo na 30-minutni govor Dodika, ističući da je, suprotno Dodikovoj oceni, institucija OHR-a bitna u BiH.\n„Visoki predstavnik u BiH Valentin Incko potreban je toj državi u smislu održavanja mira i donošenja bitnih odluka. Snažno podržavamo postojanje te institucije i mislim da bi trebalo preispitati tu odluku koju Dodik pominje da je pet naspram dva glasova da Incko ide iz BiH“, rekao je Mils.\nPredstavnica Francuske je takodje podržala Visokog predstavnika u BiH i osudila glorifikovanje ratnih zločina.\n„Osudjujem verbalni napad Milorada Dodika“, kazala je ona.\nRekla je da je inicijator večerašnjeg sastanka, „ruski ambasador zaista trebalo da pozove članove Predsedništva BiH, umesto političkih lidera“, i ocenila da je Dodikov govor „upravo posledica toga“ ko je pozvan.\nTakodje, ni u kojem slučaju ne podržavam veličanje ratnih zločinaca“, podvukla je Farej.\nAmbasador Ginter Hojsgen, predstavnik Nemačke u Ujedinjenim nacijama, prethodno je takodje kritikovao Dodika, osudivši njegove uvrede visokog predstavnika u BiH Valentina Incka i sudija Ustavnog suda BiH. On je naglasio da „verbalni napadi i neprimeren jezik ne smeju biti tolerisani“.\nNa predlog ambasadora Rusije pri UN, Vasilija Nebenzije, održan je sastanak ambasadora zemalja članica Saveta bezbednosti s liderima SNSD Miloradom Dodikom i HDZ BiH Draganom Čovićem.\nLider SDA, Bakir Izetbegović, odbio je učešće na takvom sastanku, smatrajući da je trebalo pozvati članove Predsedništva BiH, a ne lidere stranaka.\nLider HDZ BiH, Dragan Čović je medjutim učestvovao i u govoru kao i Dodik kritikaovao visokog predstavnika u BiH Valentina Incka, uz ocenu da su Inckovi izveštaji Savetu bezbednosti UN-a „površni i jednostrani“.


Jahjaga na skupu „svetske vlade u senci“ | Metanoja Site\n08 sreda okt 2014\nBeograd – Predsednica Kosova Atifete Jahjaga pozvana je 1. novembra na sastanak evropske grupe Trilateralne komisije, koji se održava u Beogradu od 31. oktobra do 2. novembra, ističe za Danas Arber Vlahiju, savetnik kosovske predsednice.\nOn, međutim, nije želeo da kaže za Danas ko će sve prisustvovati tom sastanku i o kojim temama će se razgovarati. Institucije Srbije i predstavnici EU u Beogradu, s druge strane, nisu imali odgovor na pitanje Danasa kojim povodom Jahjaga dolazi u Beogradu.\nTrilateralna komisija okuplja najmoćnije ljude iz politike, biznisa i medija, a nazivaju je i „svetskom vladom u senci“. U evropskom ogranku, koji ima 175 članova, Nemačka ima 20, Francuska, Italija i Velika Britanija po 18, a Španija 12 članova. Predstavnici evropske grupe Trilateralne komisije sastaju se jednom godišnje, na jesen, a ovoga puta će to biti u Beogradu.\nSrbija, koja je postala član na prošlogodišnjem sastanku u Berlinu, ima tri člana. To su Jovan Kovačić, predsednik kompanije Ist Vest Bridž (East West Bridge – EWB), kopredsednik te kompanije i bivši državni sekretar Ministarstva za energetiku Dejan Novaković i bivši funkcioner Nove demokratije i izvršni direktor EWB Tahir Hasanović.\nKada je reč o regionalnoj konferenciji koja će okupiti ministre spoljnih poslova, ekonomije i privrede, a za koju se mislilo da će biti povod za dolazak Jahjage u Beogradu, u Ministarstvu spoljnih poslova Srbije rečeno je Danasu da je odlučeno da će se ona održati definitivno 23. oktobra. Oni dodaju da pozivi ministrima iz regiona još nisu upućeni, ali da će se to biti urađno „u skladu sa Briselskim sporazumom“.\n– See more at: http://www.danas.rs/danasrs/politika/jahjaga_na_skupu_svetske_vlade_u_senci.56.html?news_id=290337#sthash.BIGr5fKx.dpuf